
Täidetud tõotused 


Hiljuti tähistasime nelipüha ja meenutasime Püha 
Vaimu tulekut jüngrite peale. Jumala vägi tegi nende 
sees ja nende kaudu asju, mis olid neile endalegi ülla- 
tuslikud. Niiviisi täitus Jumala tõotus, mis oli kaua 
aega enne Kristuse tulekut antud — et Jumal valab oma 
Vaimu kõigi inimeste peale. 


eetrus kinnitas oma esimeses jutluses, et see kogemus oli Jumala tõo- 

tuse (lubaduse) täitumine ja lisas kohe juurde, et see on kättesaadav 

kõigile, nii neile, kes lähemal, kui ka neile, kes kaugemal — 
keda iganes Jumal enda juurde kutsub. 

Kui sinu usuelus ei ole mingil põhjusel Jumala väge, siis julgustan 
sind kinni haarama sellest Jumala lubadusest — usaldama, et see on ka sinu jaoks 
määratud ja sulle kättesaadav — ning kogema oma isiklikku nelipüha. Jumala 
Püha Vaimu vägi teeb meid võimeliseks olema Tema tunnistajad siin maailmas. 


24. mail tähistasime John Wesley Aldersgate'i kogemuse 275. aastapäeva. 
Vendade Charlesi ja Johni otsingud sügavama usuelu tasandi leidmisel on olnud 
minule suureks eeskujuks sellest, kuidas Jeesuse jüngrina igapäevaselt kasvada 
ja areneda ning maailmale mõju avaldada. 

Eelmises ajakirja numbris tõin esile küsimused, mida esitatakse vaimu- 
likukandidaatidele. On ju vaimuliku ordinatsiooni kandidaat isik, kes igapäeva- 
selt ise Jeesust järgib ning teisi sellesse jüngrirännakusse aitab. Täna tahan aga 
jagada küsimusi, mida John Wesley on esitanud väikegruppides küsimiseks. 

Wesley-aegsed väikegrupid loodi selleks, et aidata usu suhtes ärganutel jüng- 
riks sirguda. Wesley jaoks olid vaimulik kasv ja distsipliin äärmiselt vajalikud. 
Kord tsiteeris ta vanu tarku, kes ütelnud, et Hing ja ihu moodustavad inimese; 
Vaim ja distsipliin aga kristlase (Wesley's Works. Vol. 2, pg. 204). Kahjuks on 
need toona iga nädal väikegruppides esitatud küsimused tänapäeval jäänud 
unustusehõlma. Pole siis ime, et usk on jahtunud ja üha vähemaks jääb neid, kes 
palavalt ja innukalt oma Päästjat armastavad ning igapäevaselt usutegusid tee- 
vad. See on aga jüngriks olemise sisu. Ja ega Wesley Aldersgate'i kogemusele 
järgnenud äratus Inglismaal polnudki muud kui inimsüdamete äratamine Juma- 
la tahte otsimisele, pääste vastuvõtmisele ja igapäevasele pühendumisele Juma- 
lale. See leidis aset väikegruppides ja ühingutes, klassides ja rühmades, nagu 
neid Wesley ajal nimetati. Seal rõhutati kasvamist ja distsipliini kristlikus juma- 
likkuses ning pühitsuses. 

Allpool toon ära küsimused, mida äratusaegsel, st 18. sajandi Inglismaal iga 
nädal küsiti. Hakka neidsamu küsimusi kasutama oma usuelus ning ka oma ko- 
guduses. Nõndaviisi võime täita jüngriks olemise suurt missiooni 21. sajandi 
sekulariseerunud Eestis. 

Õppigem ja kasvagem ning osutugem igapäevaselt Jeesuse tõelisteks 
jüngriteks. 


Vennatervitustega, 


SUPERINTENDENDILT HINNNNNNNNNIE 


John Wesley küsib, 
mida Sina vastad? 


Küsimused esitamiseks 
väikegrupis 


e Loon ma teadlikult või alateadli- 
kult muljet, nagu oleksin ma parem, 
kui tegelikult olen? Teiste sõnadega: 
olen ma silmakirjatseja? 


e Olen ma aus kõigis oma tegudes 
ja sõnades või liialdan ma (tehes omi 
teeneid suuremaks, kui need tegeli- 
kult on)? 


e Egamaei edasta teistele jutte, mi- 
da mulle on usalduses jagatud? 

e Olen ma riietuse, sõprade, töö või 
harjumuste ori? 

e Olen ma eneseteadlik, eneseha- 
letseja või eneseõigustaja? 

e Kas Piibel elas minus täna? An- 
nan ma sellele aega rääkida mulle 
igapäevaselt? 


e Kas mulle meeldib palve? 


e Millal ma rääkisin viimati kellele- 
gi oma usust? 


e Kas ma palvetan selle pärast, kui- 
das ma raha kasutan? 

e Kas ma heidan voodisse õigel ajal 
ja kas ma tõusen üles õigel ajal? 


e Olen ma milleski Jumalale sõna- 
kuulmatu? 


e Seisan ma vastu, et mitte teha se- 
da, mille kohta minu südametunnis- 
tus tunneb rahutust? 


e Kas ma olen mingis eluvaldkon- 
nas löödud? 


e Kas ma olen kade, ebapuhas, krii- 
tiline, ärritatav, hell või mitteusalda- 
tav? 

e Kuidas ma kasutan oma vaba 
aega? 

e Olen ma uhke? 


e Kas ma tänan Jumalat, et ma pole 
selline, nagu teised inimesed, eriti na- 
gu see variser, kes põlastas tölnerit? 


e On mul kedagi, keda ma kardan, 
kes mulle ei meeldi, keda tahaks 
hüljata, kritiseerida, kelle vastu hoi- 
da südames pahameelt või näi- 
data hoolimatust? Kui on, siis 
mida ma kavatsen sellega ette 
võtta? 

e Kas ma torisen või hädal- 
dan pidevalt? 

e Kas Kristus on -tõeli- 
ne/reaalne minu jaoks? 


Küsimused esitami- 
seks väikerühmas 
(John Wesley järgi band'is) 

e Millist teadlikku pattu oled 


teinud alates eelmisest koosole- 
kust? 


e Milliste kiusatustega oled 
vastakuti olnud? 


| [4 
Haapsalu kiriku vitraažid “Kristuse 
sünd” ja “Mäejutlus”, mida pastor 
Urmas Rahuvarm Aldersgate'i konve- 
rentsil Haapsalus suure südamesoo- 
jusega tutvustas. 


e Kuidas sa neist võitu said? 

e Mida oled mõtelnud, ütelnud või 
teinud, milles kahtled, et oli see patt 
või mitte? 

e Ega sul ei ole midagi, mida tahad 
saladuses hoida? (See küsimus oli 
valikuline.) 


Küsimused raha 
kasutamise kohta 


e Soovides kulutada raha, kas toi- 
min, nagu kuuluks see raha mulle, 
või toimin kui Issanda majahoidja? 
e Milline kirjakoht soovitab mul se- 
da raha nõndaviisi kasutada? 


e Kas suudan loobuda sellest ostust 
ohvrina Issandale? 

e Kas Jumal tasub mulle selle välja- 
mineku õigete ülestõusmises? äi 

JUTLUS 


xfordi ülikooli õppe- 

jõuna tuli Wesleyl aeg- 

ajalt ülikooli pühapäe- 

vastel ja kirikupühade 

jumalateenistustel jut- 
lustada. Neist jumalateenistustest oli 
kohustatud osa võtma kogu ülikooli 
pere. Kuigi seda kohustust väga ei täi- 
detud, olid säärased puhud jutlusta- 
jaile suurepärane võimalus siirast sõ- 
numit kuulutada. John Wesley pidas 
1730. aasta novembrist 1735. aasta 
septembrini üheksa ülikooli-jutlust, 
mida on palju rohkem, kui tavaline 
jutlustamisgraafik oleks eeldanud. 
See vihjab sellele, et Wesleyt hinnati 
Oxfordis jutlustajana rohkem kui ta- 


valiselt arvatud; või siis oli ta teistest 
rohkem valmis selles osas teenima 
ning asendas neil puhkudel teisi. 
Wesleyl paluti taas Oxfordis jutlus- 
tada Püha Barnabase päeval, 11. juu- 
nil 1738, üsna pea pärast naasmist 
Georgiast. Eelnevate kuude jooksul 
oli Wesley läbi elanud radikaalse sees- 
mise muutuse, mis kulmineerus 24. 
mail 1738, millest tema Oxfordi kol- 
leegid ilmselt palju ei teadnud. Vahe- 
peal oli ta oma “uut evangeeliumi” 
(päästmine usu kaudu) juba testinud 
mitmes Londoni ja selle lähiümbruse 
kirikus, kus ta põhjustas kõikjal vaid- 
lusi, mille tulemusena talle keelati 
nende kirikute kantslist jutlustamine. 


Päästmine 
usu kaudu 


JOHN WESLEY 
Jutlus Oxfordi ülikoolis 


Püha Maarja kirikus 
11. juunil 1738 


Sest teie olete armu läbi 
päästetud usu kaudu. 
Efeslastele 2:8 


Kõik õnnistused, mis Jumal ini- 

mese peale on välja valanud, tu- 
lenevad Tema armust, heldusest või 
soosingust: Tema vabast, ärateeni- 
matust soosingust, täiesti ärateeni- 
matust soosingust, kus inimesel ei 
ole mingisugust õigust nõuda vähi- 
matki Tema halastusest. See oli pu- 
has arm, mis “kujundas inimese maa 
põrmust ja puhus temasse elava hin- 
ge”, ning vermis sellele hingele Ju- 
mala kuju ja “pani kõik asjad Tema 
jalge alla”. Seesama vaba arm on ik- 
ka meie sees tänaselgi päeval, kogu 
meie elus, hingetõmbes ja kõigis as- 
jus. Sest ei meis endis ega selles, mis 
meil on või mida me teeme, ei ole se- 
da, mis vähimalgi määral vääriks mi- 

dagi Jumala käest. “Kõik meie teod- 
ki oled Sina, 0o Jumal, teinud meie 
sees.” Seega on need kõik veelgi 
enam näited ilma hinnata halastu- 
sest: ja milles iganes inimene leitak- 


se õige olevat, on ka see Jumala and. 
Millega siis võib patune inime- 

ne teha lepitust oma pattude 
pärast? Kas tema enese tegudega? 
Ei. Kui neid oleks ka ohtrasti või 
oleks need pühad, ometigi ei ole 
need tema enese, vaid Jumala omad. 
Tegelikult on need kõik iseeneses 
siiski ebapühad ja patused, nõnda et 
viimane kui üks neist vajab värsket 
lepitust. Rikutud puu kasvatab ainult 
rikutud vilja. Ja tema süda on ometi- 
gi rikutud ja jõle, olles “ilma jäänud 
Jumala kirkusest”, sellest kirkast 
õigusest, mis alguses vajutati tema 
hinge tema suure Looja kuju koha- 
selt. Seepärast, kuna tal pole ei 
õigust ega tegusid, millele toetuda, 
siis on tema “suu suletud Jumala 


Kui siis patune inimene leiab 
soosingut Jumala juures, on 


Seepärast ei eeldanud ta heasoov- 
likku vastuvõttu ka Oxfordis. Sellegi- 
poolest oli “Päästmine usu kaudu” 
tema esimene avalik esinemine oma 
positiivse evangeelse manifestiga pä- 
rast Aldersgate'i kogemust. 

Väärib mainimist, et selle jutluse 
vennastekoguduslikku sisu pehmen- 
davad viited Inglise Kiriku “Homii- 
liate raamatule”, nagu näiteks väite 
puhul, et pääste tähendab ka väge 
mitte patustada. Siin on näha ka 
Wesley esitatud päästva usu definit- 
siooni ilmne anglikaanlik värving. 

Albert C. Outleri 
sissejuhatav kommentaar John 

Wesley jutlusele “Salvation by Faith” 


see “arm armu peale” (yapiv avti 
Xapttog). Kui Jumal arvab heaks siis- 
ki meie peale õnnistusi välja valada — 
jah, millest suurim on tõesti päästmi- 
ne — siis mida muud saame me nen- 
de asjade peale öelda, kui “tänu olgu 
Jumalale Tema ütlemata suure anni 
eest”! Ja nii see ongi. Siin Jumal 
“teeb nähtavaks oma armastuse 
meie vastu sellega, et Kristus suri 
meie eest, kui meie olime alles patu- 
sed”, selleks et meid päästa. “Sest 
teie olete armu läbi päästetud usu 
kaudu.” Arm on päästmise allikas ja 
usk selle tingimus. 


Nüüd, et mitte jääda ilma Jumala 
armust, on meil tarvilik hoolikalt 
uurida: 

I. Mis usk see on, mille kaudu 
meid päästetakse. 

TL. Mis on see päästmine, mis toi- 
mub usu kaudu. 

TII. Kuidas me võiksime vastata 
mõningatele vastuväidetele. 


CI 


Mis usk see on, mille 
kaudu meid päästetakse. 


Ja, esiteks, see ei ole pelgalt pa- 


gana usk. Jumal nõuab paga- 
nalt, et see usuks, “et Jumal on ole- 
mas ja et Ta annab palga neile, kes 
Teda otsivad”; ja et Teda tuleb otsida, 
“ülistades ja kiites Teda kui Jumalat 
kõige eest”, ja praktiseerides oma 
kaasloodute suhtes hoolikalt moraal- 
seid voorusi, õiglust, halastust ja tõ- 
de. Ei kreeklane ega roomlane, ei 
sküüt ega indiaanlane võinud end va- 
bandada, kui ta ei uskunud seda pis- 
kut: Jumala olemasolu ja omadusi, 
tulevast tasu ja karistust ning moraal- 
se vooruse kohustuslikku loomust. 
Sest kõik see on vaid paganliku ini- 


mese usk. 
Ka ei ole see kuradi usk, kuigi 
see usk läheb kaugemale kui pa- 
gana oma. Sest kurat usub mitte 
ainult seda, et on olemas tark ja vä- 
gev Jumal, armuline tasuma ja õigla- 
ne karistama, vaid ta usub ka seda, et 
Jeesus on Jumala Poeg, Kristus, maa- 
ilma Õnnistegija. Nõnda me leiame 
teda siis selgesti kuulutavat: “Ma 
tean, kes Sa oled: Jumala Püha.” (Lk 
4:34) Ka ei või me kahelda, et see õn- 
netu hing usub kõiki neid sõnu, mis 
lähtuvad selle Püha suust; ja kõike 
muud, mida kirjutasid need vanaaja 
pühad mehed, kellest kahe kohta oli 
ta sunnitud andma selle aulise tunnis- 
tuse: “Need inimesed on Kõigekõrge- 
ma Jumala sulased, kes kuulutavad 
teile päästmise teed.” Nõnda palju 
siis usub Jumala ja inimese suurim 
vaenlane, ja väriseb sellesse uskudes, 
et “Jumal on avalikuks saanud lihas;” 
et Tema “paneb kõik vaenlased Tema 
jalge alla”; ja et “kogu Pühakiri on Ju- 
mala sisendatud”. Nii kaugele läheb 


kuradi usk. 
Kolmandaks, see usk, mille kau- 
du meid päästetakse, selle sõna 
selles tähenduses, nagu seda edaspidi 
selgitatakse, ei ole pelgalt see usk, 
mis oli apostlitel siis, kui Kristus oli 
veel maa peal; kuigi nad uskusid Te- 
masse nõnda, et “jätsid kõik ja järg- 


nesid Talle”; kuigi neil oli väge saata 
korda imetegusid, “parandada kõiki 
haigusi ja igasugu nõtrust”; neil oli 
siis “vägi ja meelevald kõigi kurjade 
vaimude üle”; ja veel üle selle kõige, 
nende Õpetaja läkitas nad “kuuluta- 
ma Jumala riiki”. Ja ometigi, pärast 
nende tagasipöördumist kõigi nende 
vägevate tegude tegemiselt, nimetab 
nende Issand ise neid 
“uskmatuks sugupõl- 
veks”. Ta ütleb neile, 
et “nad ei suutnud kur- 
ja vaimu välja ajada 
nende uskmatuse tõt- 
tu.” Ja kui siis kaua 
aega hiljem, kui neil 
eeldatavasti pidi juba 
pisut olema, ütlesid 
nad Talle: “Kasvata 
meie usku,” siis vastab 
Ta neile selgelt, et se- 
da usku pole neil põr- 
mugi, isegi mitte sinepiivakese jagu: 
“Aga Issand ütles: Kui teil oleks usku 
nagu sinepiivakene, te võiksite ütelda 
sellele mooruspuule: “Juuri end üles 
ja istuta merre!” ja see kuulaks teie 
sõna.” 


Mis usk see siis on, mille kaudu 


meid päästetakse? Sellele võib 
vastata: esiteks, üldiselt, see on usk 
Kristusesse - Kristus, ja Jumal Kristu- 
se kaudu, on selle õigeks objektiks. 
Selle läbi eristub see selgelt nii muist- 
se kui moodsa aja paganate usust. Ja 
kuradi usust eristab seda täielikult 
see — see ei ole mitte kõigest spekula- 
tiivne, ratsionaalne asi, mitte külm, 
elutu nõustumine, rodu ideid inimese 
peas; vaid see on südame hoiak. Sest 
nõnda ütleb Pühakiri: “Südamega 
usutakse õiguseks.” Ja: “Kui sa oma 
suuga tunnistad, et Jeesus on Issand 
ja oma südames usud, et Jumal on Ta 
üles äratanud surnuist, siis sind pääs- 
tetakse.” 


Ja selles erineb see sellest usust, 


mis apostlitel oli siis, kui Issand 
oli maa peal, et see tunnustab Tema 
surma ja Tema ülestõusmise väe vaja- 
dust ja teeneid. See tunnustab Tema 
surma kui ainust piisavat vahendit 
inimese lunastamiseks igavesest sur- 
mast ja Tema ülestõusmist kui meie 
kõigi taastamist ellu ja surematusse; 


Mis usk see siis 
on, mille kaudu 
meid päästetakse? 
Sellele võib vastata: 
esiteks, üldiselt, 
see on usk 
Kristusesse — 
Kristus, ja Jumal 
Kristuse kaudu, 
on selle õigeks 
objektiks. 


niivõrd, kui Ta “loovutati meie üleas- 
tumiste pärast ja äratati üles meie 
õigekssaamise pärast”. Ristiusk ei ole 
siis mitte ainult nõustumine kogu 
Kristuse evangeeliumiga, vaid ka 
täielik Kristuse vere usaldamine, 
usaldus Tema elu, surma ja ülestõus- 
mise teenetele; toetumine Talle kui 
meie lepitusele ja meie elule, mis on 
antud meie eest ja mis 
elab meie sees. Kindel 
on see usaldus, mis ini- 
mesel on Jumalas, et 
Kristuse teenete kaudu 
on tema patud andesta- 
tud ja tema on lepitatud 
Jumala heameeleks; ja 
selle tulemusena lõpe- 
tamine koos Temaga ja 
kinni hoidmine Temast 
kui meie “tarkusest, 
õigusest, pühitsusest ja 
lunastusest” ehk ühe 
sõnaga öeldult, meie päästest. 


CII 


Mis on see päästmine, 
mis toimub usu kaudu, 
on teine asi, mida me 
peame vaatlema. 


Ja, esiteks, millele muule see ka 


ei vihja, see on praegune pääste. 
Jah, see on midagi kättesaadavat, mi- 
dagi tegelikult saavutatavat juba siin 
maa peal nende jaoks, kellel on osa 
sellest usust. Sest nõnda ütleb apostel 
usklikele Efesoses, ja nende kaudu 
kõigile usklikele kõikidel aegadel, 
mitte “te saate [tulevikus]” (kuigi ka 
see on tõsi), vaid “teie olete päästetud 


usu kaudu”. 
Te olete päästetud (võttes kõik 
kokku ühte sõnasse) patust. See 
on päästmine usu kaudu. See on see 
suur päästmine, millest kuulutas ette 
ingel, enne kui Jumal tõi oma ainu- 
sündinu sellesse maailma: “Sina pa- 
ned Talle nimeks Jeesus, sest Tema 
päästab oma rahva nende pattudest.” 
Ja ei siin ega Pühakirja teistes osades 
ole selles osas mingit piirangut ega 
kitsendust. Kogu oma rahva, või, na- 
gu mujal on väljendatud, kõik, kes 

usuvad Temasse, päästab Ta nende 
pattudest: nii päruspatust kui teopat- 
tudest, mineviku ja oleviku liha- ja 
vaimupattudest. Usu kaudu, mis on 
nende sees, päästetakse nad nii süüst 
kui selle väest. 


G) Esmalt kõikide minevikupattude 

süüst. Sest kuna “kogu maailm 
on süüdi Jumala ees”, siis kui Ta 
“peaks meeles kõik pahateod, kes siis 
püsiks”; ja kuna “Seaduse kaudu tu- 
leb patutundmine”, kuid mitte pääst- 
mist sellest, nii et “Seaduse tegude 
tõttu ei mõisteta kedagi õigeks Tema 
ees”; siis nüüd “see Jumala õigus, mis 
tuleb Jeesusesse Kristusesse uskumi- 


Nad rõõmutsevad Jumala kirkuse 
lootuses ... Ja Jumala armastus on 
välja valatud nende südamesse Püha 
Vaimu läbi, kes neile on antud”. Ja 
selle kaudu “veendakse” neid (kuigi 
mitte kõiki igal ajal ja mitte sellesama 
täieliku veendumusega), “et ei surm 
ega elu, ei praegused ega tulevased 
asjad, ei kõrgus ega sügavus ega mis 
tahes muu loodu suuda neid lahutada 
Jumala armastusest, mis on Kristuses 
Jeesuses, meie Issandas”. 
Taas, selle usu kaudu päästetakse 
nad nii patu võimusest kui ka 
patusüüst. Niisiis kuulutab 
Apostel: “Te teate, et Tema on ilmu- 


se kaudu” “saab avalikuks neile, kes nud patte ära kandma ning Temas en- 
usuvad”. Nüüd on nad sü in das ei ole pattu. Uks- 

MIA) a Nõnda siis, X a 
siis “mõistetud õigeks KN ki, kes püsib Temas, ei 
Tema armust päris mui- igaüks, tee pattu.” (1Jh 3:5-6) 


du, lunastuse kaudu, 
mis on Jeesuses Kristu- 
ses, kelle Jumal on sead- 
nud Tema veres lepitus- 
ohvriks usu kaudu, et 
näidata oma õigust üles 
sellega, et Ta kustutas 
varem tehtud patud”. Nüüd on Kris- 
tus “meid Seaduse needusest lahti 
ostnud, kui Ta sai needuse meie eest”. 
Ta on “kustutanud ära meie võlakirja, 
mis oli meie vastu, ning selle on Ta 
kõrvaldanud, naelutades selle risti 
külge”. “Nii ei ole nüüd enam mingit 
hukkamõistu neile, kes usuvad Kris- 
tusesse Jeesusesse.” 


Ja olles päästetud süüst, on nad 


päästetud ka hirmust. Mitte sel- 
lest lapselikust eksimisehirmust, vaid 
kõigest orjalikust hirmust, “kartusest, 
milles on piina”, hirmust karistuse 
ees, Jumala raevu hirmust, keda nad 
enam ei pea kalgiks peremeheks, 
vaid hellitavaks Isaks. “Sest nad ei ole 
saanud orjuse vaimu, et nad peaksid 
jälle kartma, vaid lapseõiguse Vaimu, 
kelles nad hüüavad: “Abba! Isa!* See- 
sama Vaim tunnistab koos nende vai- 
muga, et nad on Jumala lapsed.” Nad 
päästetakse ka hirmust, kuigi mitte 
võimalusest, langeda ära Jumala ar- 
must ja jääda ilma nendest suurtest ja 
kallihinnalistest tõotustest. Nad on 
“kinnitatud tõotatud Püha Vaimu pit- 
seriga, kes on nende pärandi tagatis”. 
Nõnda on neil siis “rahu Jumalaga 
meie Issanda Jeesuse Kristuse läbi ... 

kes Temasse usub, 
päästetakse”, 
on ja peab olema 
kogu meie 
jutlustamise 
alusmüüriks. 


Ja taas: “Lapsed, ärgu 
keegi eksitagu teid! ... 
Kes teeb pattu, on ku- 
radist.” “Igaüks, kes 
usub, on Jumalast 
sündinud.” Ja: “Ükski, 
kes on sündinud Ju- 
malast, ei tee pattu, 
sest Jumala seeme püsib temas ja ta 
ei saa teha pattu, sest ta on sündinud 
Jumalast.” Veel kord: “Me teame, et 
ükski, kes on sündinud Jumalast, ei 
tee pattu, sest Jumalast sünnitatu 
hoiab ennast ja kuri ei puuduta teda.” 
(Jh 5:18) 
See, kes on usu kaudu Juma- 
last sündinud, ei tee pattu: (1) 
mingit harjumuspärast pattu, sest 
kõik harjumuspärased patud on va- 
litsevad patud; aga patt ei tohi valit- 
seda mitte kelleski, kes usub. Ega 
(2) mingit tahtlikku pattu; sest tema 
tahe, kui ta jääb usku, on täielikult 
patu vastu ja jälestab seda kui sur- 
mavat mürki. Ta ei patusta (3) mingi 
patuse ihalduse kaudu; sest ta igat- 
seb pidevalt Jumala püha ja täiuslik- 
ku tahet; ja mis tahes ebapüha ihal- 
duse lämmatab ta juba eos. Ka ei pa- 
tusta ta (4) nõtrusest ei teos, sõnas, 
ega mõttes; sest tema nõtrused ei 
lange kokku tema tahtega; ja ilma 
tahteta ei ole need õiged patud. See- 
ga, “ükski, kes on sündinud Juma- 
last, ei tee pattu”. Ja kuigi ta ei või 
öelda, et ta pole pattu teinud, ometi- 
gi nüüd “ta ei tee pattu”. 


See on siis see päästmine, mis 

tuleb usu kaudu juba selles maa- 
ilmas: päästmine patust ja patu taga- 
järgedest, sageli väljendatud sõnaga 
“õigeksmõistmine”, mis, kõige laie- 
mas mõttes, tähendab vabastamist 
süüst ja karistusest Kristuse lepituse 
kaudu, mis tõeliselt rakendatakse pa- 
tuse hingele, kes nüüd Temasse usub, 
ja vabastamist patu väest tema sees 
“kuju saava Kristuse kaudu”. Nõnda 
et see, kes sel kombel on usu kaudu 
mõistetud õigeks või päästetud, on 
tõepoolest “uuesti sündinud”. Ta on 
“uuesti sündinud Vaimust” uude “ellu, 
mis on koos Kristusega Jumalas”. Ja 
“äsjasündinud lapsena võtab ta rõõ- 
muga vastu x501ov, vaimulikku selget 
piima ja kasvab selle varal”; “saades 
vägevaks Issandas, oma Jumalas”, 
“minnes usust usku”, “armust armu”, 
“kuni ta lõpuks saab täismeheks Kris- 
tuse täisea mõõtu mööda”. 


-C III 


Esimene tavapärane 
vastuväide sellele on see ... 
-.. et ainult usu kaudu pääsemi- 

se ja õigeksmõistmise jutlusta- 
mine tähendab jutlustamist pühaduse 
ja heade tegude vastu. Sellele võiks 
anda lühikese vastuse: see võiks olla 
nõnda, kui me kõneleksime, nagu 
mõned seda teevad, usust, mis seisab 
nendest asjadest eraldi. Kuid meie 
räägime usust, mis ei ole selline, vaid 
tingimata viljakas kõikide heade te- 
gude ja pühaduse poolest. 


Kuid võib-olla on kasuks, kui 

vaatleme seda pisut laiemalt: eri- 
ti seetõttu, et see pole mingi uus vas- 
tuväide, vaid pärineb juba Püha Pau- 
luse aegadest, sest isegi siis küsiti: 
“Kas me siis tühistame Seaduse usu 
läbi?” Me vastame, esiteks, et kõik, 
kes ei jutlusta usku, tühistavad Sea- 
duse, kas otseselt ja jämedalt, piiran- 
gute ja kommentaaridega, mis söövad 
välja antud teksti vaimu; või kaudselt, 
mitte osutades ainsale vahendile, mil- 
le abil on Seadust võimalik täita. Sa- 
mas, teiseks, “me kehtestame Seadu- 
se”, näidates nii selle täit ulatust ja 
vaimulikku mõtet kui kutsudes kõiki 
sellele elavale teele, mille kaudu 


“Seaduse nõuded oleksid nendes täi- 
detud”. Need, usaldades ainult Kristu- 
se verd, kasutavad kõiki neid seadmi- 
si, mis Tema on määranud, teevad 
“kõiki häid tegusid, nii nagu Jumal ju- 
ba enne oli neile seadnud, et nad teek- 
sid neid”, ning naudiksid ja ilmutak- 
sid kõiki pühi ja taevalikke loomu- 
omadusi, ja sedasama “meelt, mis oli 
Kristusel Jeesusel”. 


Aga kas ei tee selle usu jutlusta- 


mine inimesi uhkeks? Me vasta- 
me: mõnikord võib see nii juhtuda. 
Sellepärast pangu iga usklik hoolega 
tähele (suure Apostli sõnade koha- 
selt): “Oksad on ära murtud, et mind 
asemele pookida. Ära mõtle kõrgilt, 
vaid karda, sest kui Jumal ei säästnud 
loomulikke oksi, ega Ta siis sindki 
säästa! Vaata siis Jumala heldust ja 
karmust: karmust küll nende vastu, 
kes on langenud, heldust aga sinu vas- 
tu, kui sa jääd heldusesse, muidu raiu- 
takse sindki maha!” Ja kui ta jääb sel- 
lesse, siis meenuvad talle need Püha 
Pauluse sõnad, mis näevad ette ja vas- 
tavad sellele samale vastuväitele: “Kus 
on nüüd kiitlemine? See on välistatud. 
Millise seaduse läbi? Kas tegude sea- 
duse läbi? Ei, vaid usu seaduse läbi!” 
(Rm 3:27) Kui inimene mõistetaks 
õigeks tema tegude kaudu, siis oleks 
tal, millest kiidelda. Aga sellel, “kes te- 
gusid ei tee, vaid usub Temasse, kes 
teeb õigeks jumalakartmatu”, ei ole 
millegagi kiidelda. (Rm 4:5) Samast 
asjast kõnelevad ka sellele eelnevad ja 
järgnevad sõnad: “Aga Jumal, kes on 
rikas halastuselt, ... kuigi me olime 
surnud üleastumistes, on meid koos 
Kristusega teinud elavaks (armu läbi 
te olete päästetud!) ... et näidata tule- 
vastel aegadel oma armu võrratut rik- 
kust helduses meie vastu Kristuses 
Jeesuses. Sest teie olete armu läbi 
päästetud usu kaudu — ja see ei ole 
teist enestest.” (Ef 2:4-5, 7-8) Teist 
enestest ei tule ei teie usk ega teie 
pääste. “See on Jumala and”, tasuta, 
ära teenimata and — see usk, mille kau- 
du teid päästetakse, aga ka see pääste, 
mille Ta Tema enda heameelest, liht- 
salt oma soosingust, lisab sinna juur- 
de. Et teie usute, on üks osa Tema ar- 
must; ja et te uskudes pääsete, on tei- 
ne osa. “Mitte tegudest, et ükski ei 
saaks kiidelda.” Sest kõik meie teod, 


E l 

kogu meie õigus, mis meil oli enne 
meie uskumist, ei pälvinud Jumalalt 
muud kui hukkamõistu, nii kaugel olid 
nad usu ärateenimisest, mis seetõttu, 
kui seda antakse, ei ole “tegudest”. Ka 
ei ole päästmine nendest tegudest, mi- 
da me teeme, kui me usume. Sest “Ju- 
mal on” siis “see, kes teeb kõike meie 
sees”. Ja sellepärast, et Ta annab mei- 
le tasu selle eest, mis Ta ise on meie 
sees korda saatnud, ainult kiidab Te- 
ma halastuse rikkust ja ei jäta meile 
midagi, mille üle kiidelda. 
Siiski, kas nõndaviisi Jumala ha- 

lastusest kõnelemine, et Ta 
päästab või mõistab õigeks ilma hin- 
nata, ainult usu tõttu, ei julgusta ini- 
mesi, kes on patus? Tõepoolest, see 
võib olla nii; paljud “püsivad patus, et 
arm suureneks”. Kuid nende veri tu- 
leb nende eneste peale. Jumala hea- 
dus peaks neid ajama meelt paranda- 
ma, ja nii ongi see nendega, kes on sü- 
damelt siirad. Kui nad teavad, et veel 
on andestust, siis hüüavad nad suure 
häälega, et Ta kustutaks ära ka nende 
patud usu tõttu Jeesusesse. Ja kui nad 
hüüavad siiralt ega kohku, kui nad ot- 
sivad Teda kõigi vahenditega, mis Ta 
on määranud, kui nad keelduvad lo- 
hutusest, kuni Ta tuleb, siis “Ta tuleb 
ega viivita mitte”. Ja Tema võib teha 
palju tööd lühikese ajaga. Apostlite 
tegude raamatus on palju näiteid selle 
kohta, kuidas Jumal paneb selle usu 
inimeste südamesse nii kiiresti, nagu 
välk langeb taevast. Nõnda siis, kui 
Paulus ja Siilas hakkasid jutlustama, 
parandas vangivalvur meelt, uskus ja 
ristiti — nii nagu ka Püha Peetrus ristis 
kolm tuhat nelipüha päeval, kes kõik 


parandasid meelt ja uskusid tema esi- 
mese jutluse peale. Ja, tänu Jumalale, 
ka praegu on palju elavaid tõestusi 
selle kohta, et Ta on ikka nõnda “või- 


mas päästma”. 
Sama tõe kohta on ka — vaadel- 
duna teise nurga alt — esitatud 
hoopis vastupidine vastuväide: “Kui 
inimest ei päästeta kõige selle tõttu, 
mis ta teeb, siis ajab see inimesed 
meeleheitele.” Tõsi, meeleheitele selle 
pärast, et neid päästetakse nende en- 
di tegude tõttu, nende oma teenete või 
õiguse tõttu. Ja nii peabki see olema; 
sest mitte keegi ei või usaldada Kris- 
tuse teeneid, kuni ta ei ole täielikult 
lahti ütelnud enda omadest. See, kes 
“püüab kehtestada oma õigust”, ei saa 
vastu võtta Jumala õigust. Õigust, mis 
on usust, ei saa talle anda, kuni ta 
usaldab seda, mis on Seadusest. 


Kuid see, öeldakse, on ebamu- 

gav õpetus. Kurat rääkis täpselt 
iseenda moodi, see tähendab, ilma tõe 
või häbita, kui ta söandas inimesele 
pakkuda, et see on nõnda. See on 
ainus kinnitav õpetus, see on “täis lo- 
hutust” kõikide enese hävitanud, en- 
nast hukka mõistnud patuste jaoks. 
Selles, et “see, kes usub Temasse, ei 
jää häbisse”; et “Issand on rikas kõiki- 
de heaks, kes Teda appi hüüavad” — 
siin on lohutus, kõrgem kui taevas, tu- 
gevam kui surm! Mis! Halastust kõiki- 
dele? Sakkeusele, rahva röövijale? 
Maarja Magdaleenale, tuntud hoora- 
le? Ma usun, et kuulen kedagi ütlevat: 
“Siis võin mina, isegi mina, loota ha- 
lastust!” Ja nii see on, sa vaevatu, ke- 
da keegi pole lohutanud! Jumal ei hei- 
da enesest ära sinu palvet. Jah, võib- 
olla ütleb Ta juba järgmisel tunnil: 
“Ole julge, sinu patud on sulle andeks 
antud!” Nõnda andeks antud, et need 
ei valitse enam sinu üle; ja “Püha 
Vaim tunnistab koos sinu vaimuga, et 
sa oled Jumala laps”. Oo, rõõmu- 
sõnum! Sõnum suurest rõõmust, mis 
saab osaks kogu rahvale. “Hoi! Kõik 
janused, tulge vee juurde; tulge, ostke 
ilma rahata ja ilma hinnata.” Ükskõik, 
millised on sinu patud, kuigi “need on 
helepunased”, kuigi “neid on rohkem 
kui juuksekarvu su peas”, “pöördu Is- 
sanda poole, siis halastab ta sinu pea- 
le; ja meie Jumala poole, sest Tema 
annab palju andeks”. 

Kui enam ei teki vastuväiteid, 

siis öeldakse meile lihtsalt, et 
päästmist usu kaudu ei tohiks jutlus- 
tada esimese õpetusena või siis ei 
peaks seda üldse jutlustatama. Aga 
mida ütleb Püha Vaim? “Teist alust ei 
saa keegi rajada selle kõrvale, mis on 
juba olemas - see on Jeesus Kristus.” 
Nõnda siis, “igaüks, kes Temasse 
usub, päästetakse”, on ja peab olema 
kogu meie jutlustamise alusmüüriks; 
see tähendab, seda tuleb jutlustada 
esmajoones. “Hüva, kuid mitte kõiki- 
dele.” Kellele me siis ei tohiks seda 
jutlustada? Kelle me välja arvame? 
Vaesed? Ei, nendel on eriline õigus 
kuulda evangeeliumi jutlustamist. 
Harimatud? Ei. Jumal on need asjad 
ilmutanud õpetamata ja võhiklikele 
inimestele juba algusest saadik. Noo- 
red? Mitte mingil juhul. “Laske need” 
igal kombel “tulla Kristuse juurde ja 
ärge keelake neid mitte”. Patused? 
Hoopiski mitte! Tema “ei tulnud mee- 
leparandusele kutsuma õigeid, vaid 
patuseid”. Miks me siis peaksime, kui 
üldse, välja arvama rikkad, haritud, 
austusväärsed, moraalsed inimesed? 
Ja see on küll tõsi, et nad ise sageli ar- 
vavad endid välja kuulmisest; ometi 
peame meie rääkima meie Issanda 
sõnu. Sest nõnda kõlab meie ülesan- 
ne: “Minge ja kuulutage evangeeliu- 
mi kogu loodule.” Kui keegi väänab 
seda või mis tahes osa sellest, endale 
hävinguks, siis peab ta ise kandma 
oma koormat. Aga ikkagi, “nii tõesti 
kui Issand elab, meie räägime, mis Is- 


sand meile ütleb”. 

Sel korral räägime me veel 
konkreetsemalt, et “te olete 

päästetud armust usu kaudu”: sest 

mitte kunagi ei ole selle õpetuse säi- 

litamine kohasem kui praegusel ajal. 


Mitte miski peale selle ei suuda mõ- 
jusalt takistada Rooma pettekujutlu- 
se levikut meie keskel. Selle kiriku 
eksituste ükshaaval ründamisele ei 
tuleks lõppu. Aga päästmine usu 
kaudu rabab selle juurtesse ja kõik 
eksitused langevad ühekorraga seal, 
kus see õpetus kehtestatakse. Just 
see õpetus (mida meie kirik õigusega 
nimetab “ristiusu tugevaks kaljuks ja 
aluseks”) oli see, mis esimesena ki- 
hutas paavstluse minema meie ku- 
ningriigist ja ainult see üksi suudab 
seda ka siit eemal hoida. Mitte miski 
muu ei suuda peatada seda ebamo- 
raalsust, mis on üleujutusena laiali 
levinud meie maal. Kas sa suudaksid 
suure sügaviku tühjendada tilgakau- 
pa? Siis võid sa meid kujundada üm- 
ber, laites maha konkreetsed pahed. 
Kuid toodagu sisse “õigus, mille Ju- 
mal annab usu peale” ja siis vaibuvad 
selle uhked lained. Mitte miski peale 
selle ei suuda sulgeda nende suid, 
“kelle au on nende häbis” ja kes ava- 
likult “salgavad ära Issanda, kes nad 
on vabaks ostnud”. Nad suudavad 
rääkida Seadusest nii ülevalt, nagu 
see, kelle südamesse Jumal on selle 
kirjutanud. Kuuldes neid sel teemal 
kõnelemas, võib kalduda arvama, et 
nad ei ole kaugel Jumala riigist. Kuid 
viige nad Seaduse juurest evangee- 
liumi juurde; hakake peale usu õigu- 
sega, “Kristusega, kes on Seaduse 
lõpp, õiguseks igaühele, kes usub”, ja 
need, kes alles äsja näisid peaaegu et 
täiesti kristlased, tunnistavad, et nad 
on hukatuse pojad, nii kaugel elust ja 
päästest (Jumal olgu neile armuli- 
ne!), nagu põrgusügavik on taeva- 
kõrgusest. 


Just sel põhjusel raevutsebki 
vaenlane nii meeletult, kui iga- 


nes maailmale kuulutatakse “pääst- 
mist usu kaudu”. Just sel põhjusel 
ajas ta kihama maa ja põrgu, et hävi- 
tada neid, kes sellest esimestena jut- 
lustasid. Ja just selsamal põhjusel, 
teades, et ainult usk suudab kukuta- 
da tema riigi alused, kutsus ta välja 
kõik oma väed, ja kasutas kõiki oma 
valetamise ja laimamise kunste, et 
hirmutada seda Vägede Issanda 
aulist eestvõitlejat, Martin Lutherit, 
selle õpetuse taaselustamisest. Siin 
pole ka midagi imes-tada. Sest nagu 
see jumalamees tähele paneb: “Kui- 
das küll ajab uhket ja tugevat relvas- 
tatud meest raevu see, kui teda pea- 
tab ja teeb tühiseks üks väike laps, 
kes tuleb tema vastu pillirookepiga 
käes!” — eriti kui ta teadis, et see väi- 
ke laps kukutab ta kindla peale ja tal- 
lab ta jalge alla. “Aamen, Issand Jee- 
sus!” Nõnda siis on sinu tugevus alati 
saanud “täielikuks nõtruses”! Mine 
siis välja, sa väike lapsuke, kes usud 
Temasse ja Tema “parem käsi õpetab 
sulle kardetavaid tegusid”! Kuigi sa 
oled abitu ja nõrk, nagu mõne päeva 
vanune imik, ei suuda vägev mees si- 
nu ees jääda seisma. Sina võidad ta 
ära ja allutad tema ja kukutad tema 
ning tallad ta oma jalgade alla. Sa 
marsid edasi oma pääste suure Raja- 
ja juhtimise all, “võitjana võitmiseks”, 
kuni kõik sinu vaenlased hävitatakse 
ja “surm on neelatud võidusse”. 


Aga olgu tänu Jumalale, kes mei- 
le annab võidu meie Issanda Jeesuse 
Kristuse läbi, kellele koos Isa ja Pü- 
ha Vaimuga olgu õnnistus ja kirkus 
ja tarkus ja tänu ja au ja vägi ja võim, 


igavesest ajast igavesti. 
Aamen 


Tõlkinud Priit Gregorios Tamm 

Mõeldes vendadele 


Wesleydele 
pi 4 mail täitus 275 aastat John 
eWesley elus toimunud 


murrangulisest kogemusest, mis 
muutis tema elu ja hiljem tema 
kuulutustöö tulemusena tuhandete 
inimeste elu. Tänapäeval ühendab 
Metodisti Maailmanõukogu üle 80 
miljoni inimese üle kogu maailma. 
Eesti Metodisti Kirik kogunes 275 
aasta taguste sündmuste tähenduse 
taasmõtestamiseks Haapsallu. 

25. mail peeti meie Haapsalu kiri- 
kus John Wesley Aldersgate'i koge- 
muse 275. aastapäevale pühendatud 
konverentsi, mis päädis tänujumala- 
teenistusega. Kohale oli saabunud 
inimesi Tallinnast, Tartust, Rakve- 
rest, Saaremaalt, Tapalt, Ida-Viru- 
maalt ja loomulikult Haapsalust, 
kuigi ei saa jätta tõdemata, et tulijaid 


ja Peeter Rahuvarm klaveril. 


Konverentsi alustuseks tutvustas 
Haapsalu koguduse vaimulik Urmas 
Rahuvarm kokkutulnutele kirikut, 
rääkides eriti soojalt Dolores 
Hoffmanni vitraažidest (vt Ik 3). 

Pärast kirikuhoone tutvustamist 
pakuti lõunasööki, mille eest tänu 
perenaistele, nagu hilisema õhtu- 
ootegi eest. 

Konverentsi pooleteisetunnise põ- 
hiettekande pidas Tartu koguduse 
pastor Priit Gregorios Tamm. Saime 
teada, et 275 aastat tagasi ei olnud 
oluline hetk mitte üksnes John 


Jumalateenistust aitasid sisustada Eivin 
Toodo viiulil, Naatan Hollman trompetil 


rem oli pöördu- 
miskogemuse 
saanud ka tema 
vend Charles. Ju- 
ba päris alustu- 
seks rõhutas ette- 
kandja aga vaja- 
dust vaadata ja 
hinnata toimunut 
mitte meie praeguse, vaid eelkõige 
oma ajastu kontekstis — pöördumise 
kogemus ei teinud Johni ja tema 
preestrist venda uueks ja pühaks ini- 
meseks; meie standarditega võrrel- 
des olid nad oma käitumise, intensiiv- 
se Piibli-lugemise ja palvetamisega 
ka enne pöördumist tõenäoliselt hoo- 
pis pühamad tänapäeva kõige karis- 
maatilisematest ja evangelikaalsetest 
usklikest. 

Ikka ja jälle kuulsime tõdemust, et 
John Wesley oli oma aja kohta es- 
maklassilise akadeemilise hari- 
dusega ja et vendade Wesleyde 
vaadete korrigeerimisele avalda- 
sid mõju mitmed Herrnhuti (ven- 
nastekoguduse) vennad eesotsas 
Peter Böhleriga. 


Lühema ettekandega esines ka 
pastor Olav Pärnamets. Kõlama 
jäi taas mõte John Wesley harul- 
dasest erudeeritusest. Olav Pär- 
namets luges ette ka ühe Johni 
kaasaegse Rootsi vaimuliku kir- 
ja, milles kirjeldati Johni välimust: 


Ihutoidust pakkusid konverentsilis- 


MEILT JA MUJALT EHHIS 


Armulauaga lõpujumalateenistusel teenisid Urmas 
Rahuvarm ja Taavi Hollman. 


üsna lüheldast kasvu (alla 160 cm) ja 
pisut kõõrdsilmne. Mis aga oluline — 
välimusele vaatamata suutis John 
Wesley sütitada tuhandeid inimesi. 
Eelduse selleks lõi ühelt poolt mit- 
mete anglikaani vaimulike valmis- 
olek väljuda kiriku seinte vahelt, tei- 
selt poolt aga toonase Inglise ühis- 
konna vajadused. 

Konverentsi lõpupoole astus kiri- 
kusse EELK Haapsalu koguduse õpe- 
taja Tiit Salumäe koos hulga külalis- 
tega, kes olid saabunud Haapsalu Pü- 
ha Johannese koguduse sõpruspäe- 
vadele Saksamaalt, Rootsist ja Soo- 
mest. Neilegi tutvustas pastor Urmas 
Rahuvarm mõne sõnaga kirikut. 

Armulauaga lõpujumalateenistu- 
sel teenisid Urmas Rahuvarm ja Taa- 
vi Hollman, jutlustas meie kiriku su- 
perintendent, kelle sisukat kõnet 
oleks võinud pidada konverentsi jät- 
kuettekandeks. 

Pärast jumalateenistust veel mõ- 
ned sõbralikud suhtlemised ja koju- 
sõit võis alata. Oli igati kordaläinud 


päev ... 
ANDRES KAPP 


Fotod: Koduteel 

Konverentsipäeva loomulik osa oli ka mõt- 
tevahetus wesleylikes osadusgruppides. 


tele perenaised, kes said oma üles- 
andega hakkama hoolimata sellest, 
et tavapärase köögi oli parasjagu 
hõivanud remont. 


Wesley elus, vaid mõned päevad va- 

HH MEILT JA MUJALT 


Kümme aastat Alfat 
Tallinnas 


1 koguduses alustas kümme aastat tagasi toonane 
noortepastor Taavi Hollman suhteliselt äsja Eestisse 
jõudnud Alfa-kursusega. 

Sellest alates on 
neljakümmne ini- Alfa-meeskond ja osalejad 2003. 
mese ümber lühe- PE 
mat või pikemat aega Alfa e 
meeskonnas kaasa aidanud. 26. A 
mail tähistasime kümmet aas- JMS 
tat Alfa-kursusi ka jumalatee- 
nistusel. 

Pärastlõunal korraldasime 

e aga kõigi nende kümne aasta 
| [ meeskonna kokkutuleku vah- 


val piknikul, rahvas oli rõõm- 


1» | NI õa 2 


Arhiivifoto 


* salt koos, hoolimata “viletsast 
Killuke esimese Alfa-kursuse meeskonnast. suusailmast”. 
INNA VÄLJA 


Tallinna koguduse Alfa-kursuse 
kümnenda aastapäeva tähistamine 
26. mail 2013. 


Tallinna kogudus õnnitleb! 
12. aprill — Silvi Meos 80 
Y 20. aprill — Matis Metsala 40 
23. aprill — Heidi Lepisto 70 
5. mai — Leili Saart 85 
11. mai — Marta Lüütsepp 100 
7. juuni — Margus Veisveer 45 
17. juuni — Andres Kapp 55 
4 Kanti praktilise teoloogia dok- 
AN torikraadi kaitsmise puhul 

Kirikuvalitsus õnnitleb! 
Meeli Tanklerit ja Kaupo 


NoorteNurk 


Me teenime sama Jumalat 


Misjonireis USA-sse 


8.-28. märtsini viibis Ameerika Ühendrii- 
kides misjonigrupp, kuhu kuulusid Sirli 
Metsla Võru kogudusest, Liisa Land, 
Merili ja Annika Tiigi Viitka kogudusest, 
Merlin Raev, Meelika Seppel ja Riine 
Tiirik Reeküla kogudusest. Grupijuht 
Taavet Taimla, kelle ideel ja juhtimisel 
reis teostus, ootas gruppi kohapeal. 


olmenädalane misjonireis algas 7. märtsi 
pärastlõunal kogunemisega Tallinna meto- 
disti kirikusse, kus misjonäre olid õnnis- 
tussõnadega teele saatmas superintendent 
Taavi Hollman, Olav ja Urve Pärnamets 
ning noortejuht Lemme Aulis. Esimene sihtpunkt oli Hel- 
singi, kus veedetud öö eest oleme tänulikud võõrustaja 
Iris Rajamaale. Lennureis kujunes mõningate hilinemiste 
ja tühistamiste tõttu küll pikaks, kuid sihtpunkti jõudsime 
turvaliselt ja õnnelikult. 
Esimesena külastasime Lexingtoni kogudust Kentuckys 
- osalesime teenistusel, käisime Kentucky hobusepargis, 
Asbury Teoloogilises Seminaris, Moreheadi metodisti ko- 
guduses ja ülikoolis ning 
Wesley külas. Edasi suundu- 
sime Kingsporti kogudusse 
Tennessees, kus esindasime 
Eestit = misjonikonverentsil 
“Unto the Least Of These” 
(“Kellele tahes mu kõige pise- 
matest vendadest”; Mt 25:40) 
ja viisime läbi töötoa, Taavet 
jutlustas ning aitasime kaasa 
lastetöös. Meile korraldati 
hommikusöök Kingsporti lin- 
napea juures. Edasi suundu- 
sime Maryville'i Tennessees, 
kus kohtusime Broadway ko- 
guduse liikmetega, õhtustasi- 
me taas linnapeaga ning saime käia Great Smokey 
Mountains'i mäestikus. Järgnevalt oli plaanis Marietta 
Georgias, kus aitasime kaasa sotsiaaltöös, pakkides kodu- 
tutele hügieeniabipakke. Viisime läbi Eesti õhtu ning osa- 
lesime koguduse teenistusel. Muu hulgas tutvusime ka 
Atlanta Olümpiapargiga. Viimaks jõudsime Georgiasse 
Byronisse, kus külastasime kodugruppe, tutvusime kiriku- 
ga ning lõime kaasa ülestõusmispühade ettevalmistustes. 


TEA PEN 
Kia g 


Reis oli eriline ning tutvused ja isiklikud kogemused on 
need, mis meenuvad aastaid hiljemgi. Järgnevalt mõtteid 
ja meenutusi misjonireisist. 

TAAVET TAIMLA: Lühiajaline misjon, kui see on õiges 
vaimus tehtud, toob alati vastastikust kasu ja kasvatab 
vaimulikult. Usun, et seda tüdrukud ka kogesid — Jumala 
riigis piisab paarist päevast, paarist hetkest, et saada väga 
lähedaseks inimestega teisel pool maailma, sest meil on 
“üks Jumal ja kõikide Isa, kes on kõikide üle ja kõikide lä- 
bi ja kõikide sees” (Ef 4:6). Partnerkogudustel on vaja nä- 
ha, et kirikusuhete taga on inimesed ja elud, mille tund- 
maõppimine teeb misjoni isiklikuks! 

MERLIN RAEV: Minu jaoks oli reis USA-sse väga õnnis- 
tatud. Juba see, kui soojalt ja sõbralikult meid vastu võeti, 
ja seda isegi juhul, kui me polnud varasemast tuttavad, näi- 
tas nende suurt armastust meie vastu. USA-s käimine aitas 
mul mõista, et ükskõik, kas Ameerikas või Eestis — me tee- 
nime sama Jumalat. Olen selle kogemuse eest väga tänulik. 

MEELIKA SEPPEL: Minu arvates oli see reis nagu une- 
nägu, positiivses mõttes. Tundus võimatu, et võiksin 
Ameerikasse minna. Kuid Jumalale on kõik võimalik. 
Usun, et meid kõiki, nii neid, kes olime Eestist, kui ka neid, 
kes meid vastu võtsid, mõjutas see eriliselt. Jumal oli taas 

ä kohal, et näidata oma 
vägevust ja suurust. 

MERILI TIIGI: 
Meeldis näha inimesi, 
kes on käinud Eestis 
- ja meid külastanud. 
Sain palju uusi tutvu- 
si. Loodus on seal 
teistsugune kui Eestis 
ja kuna õpin loodus- 
turismi, siis meeldis 
see mulle eriti. Inime- 
sed olid sõbralikud ja 
lahked. Teenistustest 
meeldis mulle kõige 
rohkem Passioni kiri- 
ku oma, see oli võimas. Oli julgustav näha nii palju inime- 
si ülistamas Jumalat. Reis oli super ja tahan kunagi kind- 
lasti tagasi minna. 

LIISA LAND: Minu arust oli kõik tore ja lahe. Kõige 
rohkem meeldis mulle kohata ammuseid tuttavaid ja sõp- 
ru, kes on Eestit külastanud ning minu kogudust aidanud. 
Hea meel oli näha, kuidas neil läheb ja milline elu on neil 
Ameerikas. 

ANNIKA TIIGI: Reis Ameerikasse oli super. Eriti 
ameeriklaste meenutused: “Sina oled see väike Annika! 
Ma mäletan, kui sa selline pisitilluke olid.” Oli tore leida 
uusi sõpru ja laiendada silmaringi. Ükskõik, kas Eestis või 
Ameerikas — Jumal on sama võimas. 

RIINE TIIRIK: USA misjonireis oli minu jaoks eriline 
mitmel viisil — uued tutvused, sõbrad, kogemused, palve- 
õhtud, ülistusaeg, teenistused ja tunnistused. Suur rõõm 
oli näha lahkeid ja siiraid inimesi, kes peegeldasid Juma- 
la armastust. Olen selle kogemuse eest ääretult tänulik 
kõikidele toetajatele, palvetajatele ja eelkõige Jumalale! 

Sirli Metsla: Tore oli näha inimesi, kes on aastaid käi- 
nud Eestis, aitamas meie kogudusi ja osa võtmas nende 


tööst. Mõnda inimest olen näinud siis, kui olin alles väga 
väike, aga nad siiski mäletavad mind. Loomulikult oli 
Ameerikas kõik teisiti kui meil — ilm, loodus, toit. Ning 
sõbralikkus — nii tore, kui sulle lihtsalt naeratatakse ja ol- 
lakse sõbralikud, isegi kui sind ei tunta. Väga tore oli saa- 
da hulganisti uusi tutvusi. Näha, kuidas Jumal tegutseb 
sealsete inimeste elus, oli hämmastav — seitse täiesti võhi- 
võõrast tüdrukut teisest maailma otsast lihtsalt võetakse 
elama oma majja. See reis andis palju uusi kogemusi ja 
kasvatas usku ning jääb meile kõigile igaveseks meelde. 
Misjonäride mõtted kogus kokku 
RIINE TIIRIK 
Reeküla kogudus 


Pole mõtet oodata 


len sündinud kristlikus 

perekonnas ja mu isa 

on pastor. Mu ema su- 

ri, kui olin 9-aastane. 

Pärast seda elasin läbi 
raske kriisiaja, mida ma ise ei mõist- 
nud, sest olin veel liiga väike. Ma ei 
söönud, ei suhelnud praktiliselt üldse, 
olin alati väsinud, pahur ja omas mul- 
lis. Mäletan, et sõbranna Mareta 
Nõmme, kellega koos kirikus käisi- 
me, lubas mul kunagi noortelaagrisse 
tulla ainult juhul, kui söön ka midagi 
rohkemat kui ühe kartuli. 

Nii möödus aastaid. Ma küll muu- 
tusin vahepeal, ma teadsin, et Jumal 
on minuga ja Ta armastab mind. Ma 
käisin igal pühapäeval kirikus, aga 
see ei olnud piisav. Ma ei käitunud 
ega elanud kristlasele kohaselt. Te- 
gin, mida ise tahtsin. 

Siis tuli minu elus etapp, kus ma ei 
käinud enam kirikus. Teadsin, et viis, 
kuidas oma elu elan, on vale, aga ma 
ei võtnud midagi ette. 

Tänavuses kevadlaagris jutlustas 
ühel õhtul Graziele Prado Brasiiliast. 
Ta ütles: “Ärge jääge ootama raskeid 
õppetunde ja raskeid aegu, et alles 
nende kaudu Jumala juurde tulla.” 
Selles lauses on sügav tõde — mina 
jäin neid ootama ja need tulid. Juhtus 
palju asju, mis mind lõhkusid. Lõpuks 
otsustasin sellele lõpu teha. Ma tead- 
sin, kuhu joosta — Jumala juurde. Ot- 
sustasin seekord ennast täielikult Ju- 
mala kätte usaldada ja lasta Tal kasu- 
tada mind seal, kus Tema arvates va- 

ja. Sellest ajast muutus mu elu täieli- 
kult. 

See oli täpselt aasta tagasi, kui 
tahtsin minna EMK noortelaagrisse. 
Meie koguduse noortejuht oli ära 
Saksamaal ja noortetöö olematu. Ma 
olin üksi. Ma ei saanud kedagi meie 
noortest nõusse kaasa tulema. Läksin 
siis Pärnust laagrisse üksi, ent tegin 
seda rahuga südames, teades, et Ju- 
malal on plaan. 

Ma ei ole väga seltsiv inimene, aga 
kõik laabus suurepäraselt. Ühel õhtul 
oli võimalus lasta enda eest palveta- 
da. Mina oleksin tahtnud, et Tea Land 
palvetaks minuga, aga ta oli just kus- 
kil eemal. Istusin ja hakkasin üksi 
palvetama. Kui silmad avasin, seisis 
Tea minu juures ja ütles: “Jumal ta- 
hab sind rõõmustada.” 

Ma ei suutnud oma silmi uskuda — 
alles oli ta hõivatud ning nüüd, järs- 
ku, minu juures, ning ütles midagi 
sellist, mida mul oli vaja kuulda. Me 
rääkisime ja palvetasime. 

Laagri lõppedes, viimasel päeval, 
hüüti välja paigad ja linnad, kust noo- 
ri kokku oli tulnud, ja plaksutati tuli- 
jatele. Järsku hüüti välja Pärnu ja siis 
avastasin, et mina olengi ju Pärnust. 
Mõtte, et ma ei julgeks üksi laagrisse 
minna, olin selleks hetkeks täiesti 
unustanud. 

Jumal lõi kõik uueks minu jaoks. 
Ühe hetkega ei tundud ma enam va- 
lu, sest Jumal ravis mu haavu. Pärast 
seda hakkasid mulle avanema võima- 
lused Jumala teenimiseks ja ma võt- 


Johanna-Margret Pärnust 


sin need vastu. See on olnud mu elu 
kõige parem kogemus üldse. Ma ko- 
gesin Jumalat nii lähedalt. Jumal an- 
dis mu südamesse täiesti üleloomuli- 
ku rõõmu — hommikuti, kui kodust 
väljusin, oli mul nii suur naeratus 
näol, et inimesed tänaval vaatasid 
imestades, mis mul viga on. 

Jesaja 43:18-19 ütleb: “Ärge tule- 
tage meelde endisi asju ja ärge pange 
tähele, mis muiste on sündinud. Vaa- 
ta, mina teen hoopis uut: see juba tär- 
kab, kas te ei märka? Ma teen kõrbes- 
segi tee, tühjale maale jõed.” 

Ma ei muutunud hetkega. See on 
olnud pikk protsess. Kui tahta muutu- 
da ning ennast Jumala kätte usalda- 
da, siis Tema uuendabki meid. 

Minu sõnum noortele on — pole 
mõtet oodata õppetunde, et alles siis 
avastada, et meil on Jumal. Me peak- 
sime Jumala kohe oma südamesse 
vastu võtma, kuigi tavaliselt seda 
muidugi ei tehta. Aru saadakse alles 
siis, kui kitsas käes on. Ometigi — mi- 
da kauem me venitame endale aru 
andmata, seda valusamad on meie 


õppetunnid. = 


Foto: JANA TAMM 


Maria Tamm ja Saskia Tuberg 
ande altarile viimas. 


Kasvatades kaastöölisi 


artu koguduse lapsed tulevad 
kojas enne jumala- 
teenistust, et selle lõppedes koos 
oma vanemate ja kogudusega Ju- 
malat kiita ja teenida. 

Lapsed ei istu lihtsalt pingis, vaid 
aitavad ka jõudu mööda jumalatee- 
nistuse läbiviimisel kaasa. Siiani on 
nad kõige enam teeninud armulaua 
andide toomisega altarile. Samuti on 


Beebimütsid Etioopiasse 
astetöötegijate, pühapäeva- 
koolide ning Eesti Evangeel- 

sete Üliõpilaste Ühenduse abiga 

saime Etioopia beebidele läkita- 
da 118 mütsi. 

Kui kellelgi on kodus veel üle 
andmata mütse, siis neid võib jät- 
kuvalt jätta EMK valvelauda Egle 
Hollmani nimele. Kui suurem 
ports koos, saadame needki Etioo- 
piasse. 

EGLE HOLLMANN 
EMK lastetöö 
koordinaator 


oreeeeeeeeeeeeeeeeeeeeeeeeeeeeeeeeeeeeeeeeeeeeeveeeeene, 


nad üles astunud Pühakirja või pal- 
vete lugejaina. 

Mitmed meie pühapäevakooli 
lapsed õpivad ka muusikakoolis 
ning loodame, et varsti teenivad 
nad meid kauni muusikaga. 

Usume, et nõnda kaasa teenides 
ja koos kogudusega jumalateenis- 
tustel osaledes kasvavad meie las- 
test tublid Jumala kaastöölised, 
kes on ustavad ja teenimisvalmid. 

JANA TAMM 
Tartu koguduse pühapäevakool 


Ülestõusmispühade aegu 
Tallinnas 


Tallinnas toimus kooliealistele 
pühapäevakoolilastele 31. märtsil 
ühisteenistus, mida viisid läbi lap- 
sed ise. 

Lapsed lugesid Piiblit, palveta- 
sid ning tunnistasid. Jutlustama oli 

kutsutud noortejuht Joel Aulis. Üri- 
tus lõppes ühise ülestõusmispühade- 
teemalise miljonimänguga, kus kõik 
soovijad said sõna võtta. Selgus, et 
õpetajatelegi oli mõni küsimus para- 
jaks pähkliks. Piibli uurimisest ei 
saa seega kunagi küllalt. Teenistu- 
selt lahkuti rõõm Jumalast südames 
ja komm suus. 

EGLE HOLLMAN 
EMK lastetöö koordinaator 


. 

LASTETÖÖST MEIL JA MUJAL 


Pühapäevakoolis algas 
suvevaheaeg 


uba palju aastaid on Agape ko- 
J guduse pühapäevakoolis tradit- 
siooniks, et emadepäeval on viima- 
ne tund ja seejärel algab suvevahe- 
aeg. Nii ka sel aastal. 

See omakorda annab põhjust ta- 
gasi vaadata kogu aastale ja olla tä- 
nulik Jumalale laste ja õpetajate 
eest, kes on koos käinud, et Jumalat 
paremini tundma õppida. 

Meie pühapäevakooli eripära on 
see, et koos käivad lapsed, kelle va- 
nemad reeglipäraselt kirikus ei käi. 
Aga lapsed tulevad. Tulevad siis, kui 
neile meelde tuleb, tulevad siis, kui 
sõbranna kutsub, tulevad tund aega 
varem või ka pisut hiljem, aga tule- 
vad. Tänu Jumalale. 

Hea meel on õpetajatest, kes on 
pühendanud oma südame laste õpe- 
tamisele, hea meel on koguduseliik- 
metest, kes regulaarselt palvetavad 
meie laste ja noorte pärast. Oleme 
aru Saanud, et just eestpalved on 
see, mida lapsed ja lastetöö kõige 
enam vajavad. Õpetajad on tublid, 
aga laste südameid saab puudutada 
siiski vaid Jumal ise. Kui laps ei tule 
regulaarselt pühapäevakooli, saab ta 
üksnes natuke teadmisi, aga kui ta 
on ka üks kord käinud, siis tema eest 
palvetatakse ja see võib muuta tema 
elu. 

Seetõttu tahaksin julgustada kõi- 
ki ajakirja lugejaid: teil on väga olu- 
line panus anda oma koguduste las- 
tetöösse. Eestpalvete kaudu saate 
teie kinkida lastele killukese taevast 
ja õpetajatele jõudu Jumala armas- 
tust edasi kanda! 


Innustades jätkuvalt palvetama, 
KÜLLI KUUSEMAA 


Pärnu Agape koguduse 
pühapäevakool 

Lastetöötegijate virgutav päev 
Pärnus 


A hel varakevadiselt sombusel 
laupäeval, täpsemalt 6. april- 
lil, kogunesid hakkajad lastetööte- 
gijad ja muu lastetööst huvitatud 
rahvas Pärnusse, Agape kirikusse, 
et koguda uusi teadmisi ja oskusi 
tööks lastega. Koolituspäev oli 
mõeldud nii huvilistele, algajatele 
kui ka kogenud tegijatele. Osale- 
jaid tuli kokku 15. Olles küll eri va- 
nusest ja eri Eestimaa nurkadest 
Võrust Tallinnani, olid kõik ühtvii- 
si rõõmsameelsed ja uudishimuli- 
kud. 

Lõbusale algustervitusele Pärnu 
tegijatelt järgnesid Külli Kuusemaa 
nutikad näpunäited, kuidas jutustada 
lugu lühidalt, aga löövalt ehk siis 
nõnda, et lapsed jaksaksid kuulata ja 
nad läbi huvitava 100 ka sõnumi kätte 
saaksid. Kõrva taha sai pandud näi- 
teks, et põnevaim lugu on ikka see, 
mis jutustaja endaga juhtunud ja et 
loo jutustamisel tuleks keskenduda 
ühele teemale, mitte püüda kõiki to- 
redaid mõtteid korraga jagada. 

Pärast maitsvat lõunapausi tutvus- 
tas Kristi Ollino nippe tõrksate taltsu- 
tamiseks. Tema ettekanne pani süga- 
vamalt mõtlema vajadusele mõista ja 
aktsepteerida eripäraga lapsi, et me 
ei saaks oma kärsituse või eelarva- 
muste tõttu takistuseks Jumala tööle, 
vaid vastupidi — võiksime julgustada 
lapsi avanema Jumala tervendavale 
armastusele. Jeesus on ju öelnud: 
“Laske lapsed olla ja ärge keelake 
neid minu juurde tulemast, sest sellis- 
te päralt on taevariik!” (Mt 19-14) 


Fotod: RIIN PÄRNAMETS 


Tallinna pühapäevakooli lapsed 

Kristi loengu järel asusime treeni- 
ma näpuosavust Margit Ehandi käe 
all, kes õpetas meisterdama uhkeid 
krepist lilli, väikeseid lustakaid lusi- 
kapoisse ja -tüdrukuid ning jagas 
hulganisti muidki vahvaid käsitöö- 
võtteid. 

Päeva lõpetas lõõgastav pärast- 
lõuna Estonia Spa's, peletamaks las- 
tetöötegijatest kevadväsimust. 

Üks on selge - see tore päev andis 
kõigile osalejatele värskeid ideid ja 
uut jõudu edasi minna. Suur aitäh 
tarkuse jagajatele, tublile kokale 
Nellile, eestvedajale Egle Hollmanile 
ja kogu EMK lastetöötoimkonnale, 
et üritus teoks sai. Tänu virgutavale 
päevale nihkus ka kevad suure sam- 
mu lähemale ja ongi juba märkama- 
tult kätte jõudnud. Ees ootab suvi ja 
uued põnevad sündmused lastele: 8. 
juunil Rõõmuralli Paide Vallimäel, 
juuli lõpus suvelõpukool Pärnus ja 
teisedki lastelaagrid Eestimaa eri 
paigus. Õnnistatud koosolemist ja 
koostegutsemist nii suurtele kui väi- 
kestele! 

KÜLLI PILV 
Koolitusel osalenu Pärnust 


Meie pühapäevakooliõpetaja ja- 
gab Jumala armastust Tšehhis 


aar kuud tagasi kuulsin võima- 
lusest minna aastaks vabataht- 
likuna Tšehhi kristlikkusse pere- 
keskusesse The Little Heart. Tege- 
mist on väikese kohaga, mis asub 
160 kilomeetrit Prahast ida pool. 
Veel aasta tagasi ei osanud ma 
unistadagi aastast Tšehhimaal. Olen 
ikka tahtnud minna välismaale, kuid 


mõtlesin alati, et võib-olla kunagi tu- 
levikus. Jumala abiga sai see unistus 
teoks juba nüüd. O 

Otsus ei tulnud kergelt. Ühelt 
poolt tahtsin minna, kuid minu jaoks 
on esmaoluline teha Jumala tahet. 
Hakkasin palvetama, et Jumal an- 
naks vastuse. 

Ka minu lähedased ja kogudus 
palvetasid selle selguse eest. Jumal 
kuuleb palveid ja ajaks, kui pidin ot- 
sustama, sain kindluse, et see on 
õige. 

Nüüd siin Tšehhis kõigele tagasi 
vaadates olen kogenud üleloomulik- 
ku rahu. Tean, et uutes olukordades 
olen üldjuhul väga ebakindel ja kar- 
dan. Vaid Jumal annab rahu, mis on 
ülem kui kogu mõistmine. Usun, et 
kõik oli Jumala käes juba enne seda, 
kui siia tulin. 

Põhiliselt on minu ülesanne aida- 
ta ette valmistada programme laste- 
le, noortele, vanematele. Nii toimub 
igal reedel lastele inglise keele tund, 
kus nad ka meisterdavad ja mida mi- 
na pean ette valmistama. Võtan osa 
laagrite korraldamisest. 

Õpin tšehhi keelt, et edaspidi 
oleks kergem suhelda, kuna paljud 
ei oska inglise keelt. Olen seotud eri- 
nevate vabaaja tegevustega — sport, 
lauamängud. 

Enamik inimesi, kes perekesku- 
ses käivad, ei tunne Jumalat. 

Meie soov on nendega aega veeta 
ja armastada neid, nii nagu Jumal 
meid armastab. Sellest tunnevad 
kõik, et oleme Tema jüngrid, kui me 
üksteist armastame. 


MERLIN RAEV 


NÕUANDENURK 


Kas ka MINA olen 
ANDEKAS? 


Kui mõni sõber mõnel alal edu saavutab, võib kerki- 
da küsimus — kas ka mina olen milleski andekas, 

ja kui, siis milles? Või äkki ei olegi milleski? 

Jumal on meile kõigile kaasa andnud mingi erilise 
anni, sinu ülesanne on see üles leida ning seda 
arendada. Proovime sul aidata seda teha. 


Kas sul on mõni 
neist omadustest? 


Oled kiire õppija. * Oskad abst- 
raktselt mõelda. * Sul on mitmekesi- 
ne sõnavara. * Sul on väga hea mälu. 
* Oled tundlik ja emotsionaalne. * 
Oled arenenud õiglustundega. * 
Püüad oma tegemistes täiuse poole. 
* Oled oma huvides järjekindel. * 
Eelistad endast vanemate seltskon- 
da. * Sul on hea huumorimeel. * 
Oled laialdaste huvidega. * Õppisid 
varakult lugema. * Sul on arenenud 
kujutlusvõime (palju kujuteldavaid 
sõpru). * Oled väga loominguline. * 
Oled iseseisev ja protestimeelne. * 
Oskad hästi arvutada ja piltmõistatu- 
si kokku panna. 

(Vt ka http:/Avww.teaduskool.ut.ee/ 
lapsevanemale; K. Pittel-kow, A. Ja- 
cob. Andekas laps. Pere ja Kodu raa- 
mat, 2004.) 


Kui leidsid eelnevatest punktidest 
midagi, mis iseloomustab sind, oled 
sa andekas. Kui mitte, siis loe punkte 
koos mõne täiskasvanuga ja palu tal 
enda kohta käivad punktid välja tuua. 

Nüüd tuleks see päris sinu and 
üles leida. Andekus on kingitus, mis 
väljendub kõrgemates vaimsetes või 
erivõimetes, loomingulisuses ja tu- 
gevas motivatsioonis. Andekus võib 
avalduda eri valdkondades: teadu- 
ses, spordis, muusikas, kunstis, aga 
näiteks ka emotsionaalses või sot- 
siaalses sfääris. 


Kus olen andekas mina? 


1. Keeleline andekus — kui oled 
osav sõnakasutaja, sulle meeldib 
lugeda, kirjutada ja oma lugusid 
värvikalt edasi jutustada. 

2. Loogilis-matemaatiline an- 
dekus — kui oled teadlane-avasta- 
ja, sulle meeldib probleeme la- 
hendada, meeldivad numbrid ja 
seoste leidmine. Sa eelistad ise la- 
henduseni jõudmist. 

3. Ruumilis-visuaalne andekus — 
kui sul on väga hea orienteerumisvõi- 
me, jätad õppetükke meelde neid n-ö 
pildistades. 

4. Kehalis-kinesteetiline andekus — 
kui oled hea sportlane, kui jutule lisa- 
da liigutused, jääb sulle ka jutt kerge- 
mini meelde. Keha on sulle oluline 
väljendusvahend. 

5. Muusikalis-rütmiline andekus — 
kui sulle jääb kergesti viis meelde, 
meeldib laulda ja helisid tekitada, 
unistad pilliõppest. Isegi sportides 
kõlab su mõtetes muusika. Tavaliselt 
oled ka hea matemaatik. 

6. Interpersonaalne andekus - kui 
oled hea juht. Teed suurepärast koos- 
tööd ja oskad rühma tegutsema pan- 
na, märkad inimeste vajadusi. 

7. Intrapersonaalne andekus — oled 
teadlik oma tunnetest, emotsiooni- 
dest ja mõtteprotsessidest, analüüsid 
oma käitumist kõrvalt. Tunnetad, kui- 
das oleks õige käituda. Kristlasena on 
sul hea tunnetusand — tajud vaimset 
atmosfääri. 


5 saavutustele kaasa aitavat tegurit 


Üldine võimekus - sul tuleb enamik 
asju kerge vaevaga väga hästi välja. 
Spetsiifiline võimekus — mingi 
konkreetne and. 
Juhuslikud faktorid — milliste õpe- 
tajate juurde satud õppima, kes on 
su sõbrad. 
Keskkonnamõjud — kas su anni 
arengut toetatakse, sind juhenda- 
takse, võimaldatakse õpikeskkond. 
Mitteintellektuaalsed tegurid — sinu 
muud iseloomujooned, mis kas toe- 
tavad anni väljaarenemist või mitte. Näi- 
teks kannatlikkus, oskus aega planeerida 


jne. 


Seega potentsiaal, millega sa sünnid, 
moodustab vaid viiendiku eduks vajali- 
kest eeldustest. 

Andekuse määratlemisel ei ole oluline 
see, mida oled saavutanud, vaid sinu si- 
semine tahe ja valmisolek teha tööd sel- 
leks, et midagi saavutada. 


Vaimuannid 


Jumal jagab sulle lisaks ka vaimu- 
ande, et saaksid kuulutada Jumala 
evangeeliumi ja päästa inimesi igave- 
sest hukatusest. Näiteks: eestpalveta- 
misand, jutlustamisand, prohvetliku 
kõnelemise või tervendusand jne. 
Neid ande jagab Jumal täiesti sõltu- 
matult ja vastavalt sellele, mida just 
hetkel Tema töö tegemiseks vajad. 

Kui sa igatsed väga mõnd vaimu- 
andi, võid Jumalalt seda julgelt pa- 
luda (loe lisaks Piiblist 1Kr 12 ja 
IKr 14). 

Niisiis — mõtle, millised asjad sulle 
huvi pakuvad, mille tegemisest sa 
rõõmu tunned. Mis on asjad, mis sul 
on väga hästi välja tulnud, milles ka 
teised sind on tunnustanud. Palveta ja 
küsi Jumalalt, kas see on Sinu tõeline 
and. Kui Jumal on sulle ilmutanud si- 
nu erilise osa, asu seda koos Jumala- 


ga arendama. Õ 
EGLE HOLLMAN 


EMK lastetöö koordinaator 
Teste andide põhjalikumaks uurimiseks: 
http://www.teaduskool.ut.ee/testid 

TOOME ANDIDEGA AU JUMALALE... 


Mis on sinu lemmiktegevus/anne? 

Kuidas avastasid, et see sulle meeldib? 

Kuidas saad selle tegevusega tuua au Jumalale? 
Nii arvavad neist asjust meie pühapäevakoolilapsed? 


Saskia, 11-aastane 
Juba pisikesena 
meeldis mulle palju 
joonistada. Lasteaias 
ütlesid kasvatajad, et 
minu piltidest võiks 
lausa raamatu teha. 
Osalesin joonistus- 
võistlusel, kus välja- 
valitud joonistustest IZ VI 
trükiti muinasjuturaa- 
mat. Ka minu joonistatud pilt on selles 
raamatus. Nüüd käin lastekunstikoolis. 
Joonistan sageli ka kirikus olles. Mõ- 
ned mu pildid on ka koguduse rõõmusta- 
miseks üles pandud. 


] 


V Ingrid, 9-aastane 

Mulle meeldib loo- 
dust uurida, joonista- 
da ja muusikat õppi- 
da. Kuna üks minu 
vanem õde mängib 
tšellot, tärkas ka mi- 
nus huvi õppida muu- 
sikat. Koos õega ot- 
sustasime, et mina 
hakkan lastemuusikakoolis õppima klar- 
netit. Mulle meeldib see väga, ehkki har- 
jutamine on mõnikord ka tüütu. Advendi- 
ajal mängisin klarnetil protsessiooni eel 
“Oo tule nüüd, Immanuel”. Olen esine- 
nud ka koguduse jõulupeol. 


Joel, 8-aastane 

Minu -lemmikte- 
gevus on jalgpall ja 
söögi tegemine. 

Meil oli lasteaias 
kokaring ja jalgpall, 
sealt tekkis huvi 
nende asjade vastu. 
Mulle meeldib teha Joel Korea- 
kaeraküpsiseid, keelse Piibliga 
smuutit. Olen pühapäevakooli teinud või- 
leibu ja kooki, katnud lauda. Koolis 
meeldib mulle matemaatika. 

Pärast 2010. aasta kevadet, kui isa 
käis Põhja-Korea piiril, olen igal õhtul 
palvetanud selle pärast, et Põhja-Korea 
võiks saada vabaks. Ühel päeval tuli mul 
mõte saata Põhja-Korea presidendile 
Piibel — lootuses, et kui ta selle saab, siis 
hakkab ta seda lugema, temast saab 
kristlane ja ta lõpetab kõik need vägi- 

valdsed asjad. Isa saigi Lõuna-Korea 
suurima koguduse kaudu koreakeelse 
Piibli. Panime pakki minu lemmikkommid 
(draakonikommid) ning tegime sõbra- 
päeval Benjamini ja Danieliga koos talle 
ka kaardi. 


Helin Maria, 
15-aastane 

Minu lem- 
miktegevus 
on muusika. 

Kuulasin 
väiksena 
palju laste- 
laule ja ka 
klassikalist 
muusikat. 
Ning hakka- 
sin enamasti laule kaasa laulma või ümi- 
sema. 3-aastasena hakkasin käima Ave 
Kumpase juures muusikatundides. 

Minusse on alati uskunud mu vane- 
mad ja vanavanemad ning ka paljud su- 
gulased, sõbrad, õpetajad ja dirigendid. 
Nad on teinud seda alati ja teevad seda 
ka praegu, olles mulle igati abiks nõu ja 
jõuga. Jumal on pannud iga inimese el- 
lu midagi, mida tehes tunned, et just se- 
da ma oskan, see on see õige, see mul- 
le meeldib, seda tehes on mul hea olla. 
Minu puhul oli esmane kohtumine muu- 
sikaga nagu armastus esimesest silma- 
pilgust ja see armastus on mind aida- 
nud läbi igast keerulisest ajast ja takis- 
tusest. 

Jumal on tohutult õnnelik, kui kasutad 
tema antud andi. Ja mitte lihtsalt kasu- 
tad, vaid ka naudid. Mina naudin iga la- 
val oldud hetke. Ma naudin iga hetke ja 
kasutan ära igat võimalust, et teha, kuu- 
lata või lihtsalt olla muusikas, mida ma 
teen, ja jagada kuulajatele selle teose ja 
enda meeleolu, et muusika võiks jõuda 
ka nende südamesse. 


Berit, 8-aastane 
Minu lemmikte- 
gevus on jooksmi- 
ne. Koolis peeti 
võistlusi, kus mul 
läks väga hästi. 
Olen tänulik Juma- 
lale, et ta on loo- 
nud mind liikuvaks. 


Phil-Benjamin, 9-aastane 

Autodega 
mängimine ja 
jalgrattaga sõitmi- 
ne. Veel meeldib 
mulle huvitavaid 
raamatuid lugeda 
ja uurida. Üle kõi- 
ge aga meeldib 
mängida korvpalli. 
Nüüd on hea, sest ja 
lumi sulas ära ja meil on kodu lähedal 
võimalik käia venna, issi ja sõbraga kas 
või igal õhtul mängimas. 

Kuna olen pikka kasvu ja tahtsin väga 
trenni teha, siis vanemad soovitasid 
proovida. Meil on koolis selleks väga 
head tingimused ja super treener. Trenn 
hakkas mulle kohe meeldima, seal te- 
hakse põnevaid harjutusi ja iga trenni lõ- 
pus saame mängida võistkondadena 
korvpalli. Selle juures on põnev ka see, 
et saame käia võistlusi vaatamas. Näi- 
teks järgmisel nädalal lähme vaatama 
TÜ Rock versus PC Kalev Cramo män- 
gu. Nüüd on veel üks vahva tegevus, mi- 
da harrastame kõik koos perega. 

Saab õppida ületama raskusi, sest 
tihti juhtub nii, et saad viga. Kuid Jumal 
on meiega kõikjal, ja see annab võimalu- 
se ka teistele rääkida. Meeskonnas tuleb 
õppida teisi usaldama ja koosmäng on 
väga oluline. Võidud tulevadki siis, kui on 
olemas koosmäng, Jumalale toob au nii 
võit kui oskus kaotada ja aidata sõpra. 


Daniel, 7-aastane 

Mulle meeldib olla 
õues, rallida, joosta 
ning lihtsalt mängida. 
Uurida putukaid, olla 
koos loomadega ja 
ajada juttu. Ja igal või- 
malusel sõita rattaga. 

Mulle on juba väiksest peale meeldi- 
nud rallida. Alguses oli mul väike plast- 
massist motikas, kuid eelmisel aastal 
sain sünnipäevaks vinge ratta, millega 
käisime ka rattamatkal. Sõitsime koos 
pere ja sõpradega kolme päeva jooksul 
100 km. Suured sõitsid veel rohkem. Ma 
arvan, et mulle lihtsalt väga meeldib rat- 
taga sõita, ma saan hakkama ka siis, kui 
on väga järsk või libe. Ja issi julgustab 
mind. 

Sõidad rattaga looduses ja näed, kui 
palju kauneid kohti on olemas. Siis saab 
lihtsalt laulda ja olla koos sõpradega. Ju- 
malale toob au ka see, kui minu ratas on 
korras, ma selle eest hoolitsen ja kannan 
turvavarustust. (IS 


Erakogu 


Astrid Nõlvak 


iiu folk — peetakse 

18.-21. juulini Hiiu- 

maal. Põhilava seatak- 

se üles Kassari kiige- 

platsile, kuid tegevus 
ja kontserdid kerivad end lahti üle 
saare, hõlmates kõiki valdu, sh Hiiu- 
maa kirikuid-kabeleid, Kärdla ja selle 
ümbruse esinemiskohti ning loodus- 
retki, mis viivad paikadesse, mida ise- 
gi hiidlane iga päev külastada ei saa. 
Lastega peredele on pea kõikides 
kontserdipaikades lastepesad, kus 
lapsi ootavad juhendajad ja toredad 
tegevused. 

Hiiu folk tuleb sel aastal üheksan- 
dat korda. Kas meenutaksid natuke 
selle ettevõtmise sünnilugu. 

Alustasin Hiiu folgiga aastal 2005, 
kui olin Hiiumaal juba kolm aastat 
rahvamuusikaõpetajana töötanud. Tu- 
lin Hiiumaale pärast Viljandi Kultuuri- 
kolledži lõpetamist aastal 2002. Algu- 
ses korraldasin siin tantsu- ja laulu- 
klubisid, pilliõppelaagreid ning päri- 
muse tuba, kus käis mitmeid meelde- 
jäävaid külalisi. Tegin neid asju entu- 
siasmist, tahtest lasta oma õpilastel 
osa saada põnevatest ettevõtmistest. 
Ühel hetkel tundsin, et tahaks seda 
kõike rohkematega jagada. Nii see al- 
guse saigi. Esimene Hiiumaa pärimus- 
muusikafestival oli ühepäevane ja 
peeti Kassari kiigeplatsil. Seda paljus 
tänu Eesti Kultuurkapitalile ja Käina 
vallavalitsusele. Lisaks oli nõu ja jõu- 
ga abiks Ly Meldorf, kes sel ajal Käina 
vallavalitsuses töötas. Paljud esimese- 
le festivalile esinema tulnud tegid seda 
sõbramehe poolest, et aidata festival 


HII 


«A 


Hea tunne on, 


kui inimesed hoolivad 


Hiiu folgi hing ja juht Astrid Nõlvak on võtnud 
suure väljakutse — korraldada rahvamuusikafesti- 
vali Hiiumaal, kus vähe elanikke, kuid loodus lum- 
mab kõiki, kes sinna satuvad. Astridi soov on ol- 
nud teha alkoholivaba, eelkõige peredele suunatud 
mõnus ja ühte hingamist loov koos olemine. “Uks 
olemine” ongi seekordse Hiiu folgi tunnuslause. 


käima lükata. 

Kas vahel on olnud tunne, et kõik 
— nüüd lõpetan. 

Nii pole otseselt tundnud, aga mõni 
aasta on küll raske olnud. Tööd on fes- 
tivaliga tohutult, eelarve kokkusaami- 
ne sõltub suuresti fondide toetustest. 
Eks see rohkem missioonitöö on ol- 
nud. Kõige raskem ongi see, et festiva- 
li aja paned paika ja tööga alustad aas- 
ta aega varem, kuid teave rahastuse 
kohta tuleb fondidest vahetult enne 
folki. Seega on risk igal aastal kõrge. 
Lisaks võib juhtuda midagi ka esineja- 
tega. Ühel aastal näiteks jäid muusi- 
kud praamist maha ja jõudsid alles hi- 
lisemaga kohale. Nende esinemisaeg 
oli vaja täita. Tegin siis kava kiirelt 
ümber ja käisin ka ise mitu korda la- 
val laulmas. 

Aga kõige helgem hetk? 

Helged hetked on need, kui festival 
käes ja külastajate silmadest näha, et 
nad on festivaliga rahul. Rõõmsaks 
teeb see, et lapsed on meie festivalil 
õnnelikud. Hea tunne on, kui tullakse 
ja öeldakse — see, mis teed, on hea ja 
läheb korda. Hea tunne on, kui inime- 
sed hoolivad. 

Mille poolest erineb Hiiu folk teis- 
test Eestimaal 
toimuvatest rah- 
vamuusikaüri- 
tustest? 

Eks igal festi- 
valil ole oma nä- 
gu ja nii ka meil. 
Kindlasti on suur 
erinevus see, et 
meie festival on 
alkoholivaba ja 
toimub saarel. 

Mis on Hiiu 
folgi trump, mil- 


eeeeeeeeeveeeeeeos 


Kirikute päev 2011. aasta Hiiu folgil. 


le pärast inimene taas ja taas sinna 
tuleb? 

See võib olla erinev. Mõne jaoks 
suurepärased artistid ja võimalus vali- 
da kontserdi nautimiseks koht, kuhu 
võid end sisse sättida ja päev läbi pai- 
gal olla. Teise jaoks see, et kontserdid 
toimuvad eri kohtades üle saare. Pere- 
de jaoks kindlasti see, et lastega on 
meie festivalil väga turvaline — meil on 
lastepesad ja oleme alkoholivaba. See 
hoiab eemal lihtsalt läbiastujad. Mõne 
jaoks on aga põnevad loodusmatkad 
ja saar ise. 

Mis või kes on selle aasta tõmbe- 
number? 

Minu kui programmijuhi jaoks on 
kõik esinejad head. Kindlasti tasub 
tulla kuulama iirlasi — Liadani, sest ne- 
mad siia nii lihtsalt ei satu. Hiiu folgil 
astub esimest korda üles ka Helin-Ma- 
ri Arder, kelle onu Ott Arderit hiidla- 
sed mäletavad. Arsise kellade ansam- 
bel tuleb rahvamuusika kavaga, veel 
astuvad üles Marko Matvere, Järsu- 
mäe Virve pereansambel, kitarrihuvi- 
listele Eduardo Agni Brasiiliast ja 
Jason Carter Suurbritanniast, Iisraeli 
muusikat toob Keshet, taas on kohal 
Robirohi ja paljud teised. 

Teateid Rakverest 


IMBI HERM 


Seda artiklit kirjutama asudes palun 
Jumalat, et kirjutatu poleks üksnes 
ülevaade toimunust, vaid võiks õhuta- 
da iga lugejat teenima Jumalat innu 
ja heameelega, lootes Tema peale ja 
uskudes, et Tema käes on vägi ja 
võim ajastute ajastuteni. Aamen. 


rmas kevadeaeg on jälle käes! Kirikli- 

kult oleme ülestõusmis- ja nelipüha- 

des, mis on uue elu, lootuse, õidepuh- 

kemise ja ootuse aeg. Jumala lastena 

võime olla lootusrikkad ka siis, kui väl- 
jastpoolt midagi rõõmustavat ei paistagi, teades, et 
Jeesus on Kuningas ja omab täielikku meelevalda. 
“..Tõõmu on rohkesti su palge ees, meeldivaid asju on su 
paremas käes alatiseks” (Ps 16:11). 

Siinkirjutajat rõõmustas hiljuti avaldatud ülevaade usk- 
likkusest meie maal, mis põhineb 2011. aasta rahvaloen- 
dusel. Muidugi leiab ka sealt kurvastavat — et traditsiooni- 
liste kirikute liikmete arv on vähenenud, suurenenud neist 
ainult õigeusu ja katoliku kiriku oma. Ja et selgelt võõrast 
vaimu ja isegi satanismi propageerivad rühmitused tegut- 
sevad Eestimaal. Selle üle peab Jumala valgust paludes 
mõtlema ja selle pärast palvetama. Aga kokkuvõttes — us- 
kujate arv pole langenud, kuigi rahva üldarv on. Ja krist- 
laste hulk kõigist uskujatest on ikkagi 97 protsenti. See 
paneb igatsema, et Kristuse ihu tõesti üheks võiks saada, 
nii nagu Jeesus ise palus ja rõhutas — et nad üks oleksid 
(Jh 17:11; 21; 22). 


Liidetuna suudame rohkem 


Alustangi oma teateid Rakverest mitte ot- 
seselt meie koguduse tegemistest, vaid ko- 
guduste ühisest tegevusest Rakveres. Alates 
eelmise aasta augustist on meie palveühen- 
dus “Üks Vaimus” igal laupäeval (ühtki pole 
vahele jäänud!) kell seitse õhtul kokku saa- 
nud, et kiita ja ülistada Issandat, palvetada 
ja jagada mõtteid, ilmutusi, Jumalalt saadud 
vastuseid. Keskne teema meie palvetes on Eestimaa oma 
probleemidega, aga muidugi palvetame üksikute inimeste 
pärast, Iisraeli pärast, tagakiusatud kristlaste pärast palju- 
des maailma paikades. 

Käime koos peamiselt viiest Rakvere kogudusest ja jär- 
jest kõigis neis kirikutes, oleme õppinud üksteist tundma, 
armastama ja järjest rohkem keskenduma sellele, et tun- 
nistame üht Päästjat ja Kuningat, meie Jeesust Kristust ja 

Jõululõuna Rakvere koguduses. 


Püha Vaimu, kes meid uuendab Jumala Sõna kohaselt. 
Erinevused muusikas või teenistuse pidamise viisis ei häi- 
ri enam, enamgi veel, loeme seda Jumala rahva rikkuseks. 

Rakvere metodisti kogudus on väike — 33-liikmeline, 
kuid koostöös teistega saame minna välja tunnistama, Ju- 
mala Sõna jagama ja palvetama hooldekodudesse, kodutu- 
te varjupaika, linnavalitsusse, vanglasse, puuetega inimes- 
te kodusse. Oleme palvetades käinud ümber koolimaja, pi- 
danud koosolekut kohvikus, sõitnud välja Kadrinasse ja 
Sakussaarde. Tänu Jumalale, et liidetuna suudame teosta- 
da, mis muidu tundus vähese töötegijate arvu tõttu võima- 
tu. Ja me oleme kohanud avatud uksi. See on lausa ime — 
sa võid sisse minna hooldekodusse, kuulutada ja laulda, 
inimesed soovivad, et palvetaksid nende eest. See on ar- 
muaeg Eestimaale, Jumal aidaku 
meil seda kasutada, unustada oma 
mugavus ja jooksmine oma koja pä- 
rast, nagu Haggai ütleb (1:4): “Ons 
teil endil aeg istuda oma vooderda- 
tud kodades, kui see koda on vare- 
meis?” Arm on seegi, et talvisel ajal 
sai meie pastor ristida neli inimest 
adventkirikus, kus on väike ristimis- 
bassein. 


Palvekoosolek priiuse pärast 


Jah, Eestimaa on väga me südames. Tänu palverühmale 
sündis meie kirikus ka priiuse põlistamise päeva ühine pal- 
vekoosolek, kus laulsime lisaks vaimulikele ka vanu isa- 
maalisi laule, palusime andeks selle maa süüd ja panime 
Jumala ette me valitsejad, perekonnad, koolid, haiglad. 
Laulsime: “Mu isamaa on minu arm”, “Ta lendab mesipuu 
poole”, “Su Põhjamaa päikese kullast”, “Hoia, Jumal, Eestit!” 


Palume, et samasooliste kooselu- või abieluseadus ei 
jõustuks Eestimaal iialgi, et see ei tuleks kõne allagi. Anu- 
me nende inimeste pärast, et nad tuleksid Jumala tundmi- 
sele, seisame vastu survele ja hirmutamisele, mis püüab 
rääkida meie mõtetesse, et teist võimalust pole, et nagunii 
see tuleb. Ma ei usu seda, usun Jumalat, kellel kõik on või- 
malik. Ta treenib viimaseks ajaks neid, kes seisavad ja lä- 
hevad ka lahingusse, kui vaja. Aga ka tagalat on vaja. Ja 
on vaja neid, kes lähevad sõjaväe ees — ülistajad! Ja on va- 
ja neid, kes seisavad ja kellele võib igal ajal toetuda, kes ei 
kõigu. Kõiki on vaja, iga Jumala last, igaühel on kutsu- 
mus. Me ei saa lihtsalt niisama kuradile ära anda seda 
maad. Viimasel ajal joonistub kõik välja, paljud asjad saa- 
vad selgemaks, valgus suureneb, kuigi ka pimedus suure- 
neb. Tundmine suureneb. 


Treener ei lähe õpilase eest võistlema 


Ühistel palveteenistustel palvetame oma pastorite pä- 
rast. Sest nemad käisid juba ammu koos ja palusid, et ka 
koguduste rahvas võiks omavahel läbi käia. Püüame neid 
aidata, oleme teeninud kogudustes, aidanud kaasa kiriku- 
päevadel, juunikuus taas kirikuööl. 

Meil koguduses käis aprilli lõpul Allan Kroll. Ta jagas 
mõtet: kogudus ei ole pastori oma ega tema “kõikvõimsu- 
se” tulemus, vaid selle tulemus, kuidas iga ihu liige töötab 
ja asetub oma kohale. Pastorid ja õpetajad on selleks, et 
pühi inimesi täielikult valmistada abiliste tööle Kristuse 
ihu ülesehitamiseks (Ef 4:12). Treener ei lähe ise oma õpi- 
lase eest võistlema, kuigi ta oskab vastavat ala kindlasti 
paremini. Selle näite põhjal saab hästi aru, miks ei saa öel- 
da “aga temal tuleb see palju paremini välja, mis mina ik- 
ka”. Ka algkogudusest loeme, et kui nad kokku tulid, oli 
igaühel midagi. 

On selge, et Jumal tegeleb praegu tõsiselt oma rahva- 
ga. Kirikute sees tulevad esile mitmed probleemid, teki- 
vad eriarvamused, kogudust sõelutakse, puhastatakse. 
Peaksime tõsiselt igatsema, et see toimuks! Mitte ära eh- 
matama. Mitte hakkama teisi süüdistama või viltu vaata- 
ma, kahtlustama kõiki. Kuidas saaks ilma puhastuseta ko- 
gudus toimima hakata selle viimase aja Kristuse ihuna, 
kellel on meelevald? Oma koguduse teisipäevastes piibli- 
tundides, kus käsitleme praegu Johannese evangeeliumi, 
räägime tihti sellest ja palvetame selle pärast. Suurel nel- 
japäeval olid meil külas Joel ja Ivi Rang. Joelil oli meele- 
paranduse sõnum - Jumala tuline viha süttib ka meie maa 
vastu, kuid Tema pikk meel on andnud veel aega pühitsu- 
seks, palveks, anumisteks. Seda aega peab kasutama. 


Meenutades möödunut 


Nimetada tahaksin veel jõululõunat, mille korraldasi- 
me vähekindlustatud paljulapselistele peredele. Ka seda 
olime ammu igatsenud - et võiksime teenida kogukonda. 
Kogu aeg pelgasime, kas raha on ja kas saame hakkama. 
Ja siis aitas ühest kindlameelsest otsusest: seda tuleb te- 
ha. Vajamineva rahasumma panime kokku ühe teenistuse 
korjandusena. Tänu Jumalale, meil on ohvrimeelne kogu- 
dus. Ka hõimurahvaste misjonitöö heaks teeme iga kuu 


esimesel pühapäeval eraldi korjanduse. Lihtsalt ime, kui- 
das nii vähese rahvahulga pealt sellised summad tulevad. 

Jõululõuna juures oli abiks ka teiste kirikute inimesi, 
palusime neilt vajaminevaid asju (näiteks laudu), kutsusi- 
me appi lastega tegelema — neid oligi neljast Rakvere ko- 
gudusest. Köögis toimetas kogudustevaheline naiskond. 
Kutsutuid oli koos umbes poolsada, neist kaks kolman- 
dikku lapsed. Pastor Hans oli neid tervitamas ja pühade- 
sõnumit jagamas. Saime jagada kingitusi, laulda, servee- 
rida lõunat, teha lastega käsitööd, mängida, hiljem vaada- 
ta ilutulestikku. Niisugune üritus oli esmakordselt meie 
kirikus. Tõstsime selleks oma saali kapitaalselt ringi. Kes 
vähegi sai, oli abiks. Tundsime suurt heameelt ja tänulik- 
kust. Ühised ettevõtmised liidavad, mõnede peredega pü- 
sivad sidemed siiani. 


Tänu mehele, kes võttis vastutuse 


Lõpetuseks veel üks tore uudis — põranda ehitus käib! 
Kogu eelmise suve palvetasime, et võiks selle tööga alata. 
Mõnes kohas oli põrand väga kehvas seisus, kartsime, et 
klaver vajub läbi. Aga polnud õiget meest, kes töid mõis- 
taks täielikult juhtida ja võtaks vastutuse. Nüüd see armas 
mees ilmus ja soovis juba aprillis alustada. 

Vana põranda üleskiskumisel oli tore meestevägi ko- 
hal. Praegu peame teenistusi tagatoas ja parajad virnad 
asju on kõigis ruumides. Aga asi edeneb. Õnnistust arm- 
sale vennale Loksa kogudusest, kes selle töö on ette võt- 
nud ja seda täie pühendumisega teeb. 


Kevad on Rakvere koguduses möödunud põrandaehitu- 
se tähe all. Ajakirja ilmumise ajaks on töö juba valmis. 
akki 

Soovin, et Jeesuses Kristuses olev Jumala au võiks il- 
muda Tema koguduse läbi, et päästa veel rahvaid. Soo- 
vin, et Kristuse ihu saaks terveks, tugevaks. Palun, et võ- 
taksime alandliku meelega vastu neid õnnistusi ja seda 
tarkust, mida Püha Vaim oma tahte kohaselt meile kõigi- 
le (kõigile!) jagab. Paulus ütleb: “Sellepärast meiegi, et 
nii suur pilv tunnistajaid on meie ümber, pangem maha 
kõik koorem ja meid nii hõlpsasti takerdav patt ning 
jookskem kannatlikkusega meile määratud võidujooks- 
mist, vaadates usu alustajale ja täidesaatjale Jeesusele.” 

, GMKIX Suveckonverents — Joh 20:22 
DB Võtke vastu Püha Vaim! 


* 8-11. augustil 2015. GMK laagris Giideon 


Esmakordselt 


* EMK Noortelaager samal ajal paralleelprogrammiga! 
+ ÜMK Põhjala ja Baltikumi Piiskop Christian Alsted 
+ Ansambel , Robirohi“ 
+ Aldersgate inglise-eesti ühismeeskond 
David Winstanley juhtimisel ,,Elu Vaimus Seminar“ 


Taas 
* Kogu programm on eesti, vene ja inglise keeles 
» Konverentsi ülistusgrupid 
* Eraldi programm lastele 


* Pühapäevane ristimis-ja armulauateenistus 
Taavi Hollmani juhtimisel 


Osavõtumaksud 


I Soodusaeg (kuni 15.maini) PS! võib maksta ka 
kahes osas, teine osa peab laekuma 1.juuliks! 


Üksikisik 45 EUR (Üks päev laagris 15 EUR) 

Perekond alates 3-st inimesest iga pereliige 35 EURi 
Pensionär ja noor alla 25a 40 EUR, alla 7a lapsed tasuta 
Ööbimine telgis 30 EUR (üks päev laagris 10 EUR) 
Pastoripere soodustus 40 EUR 

Vabatahtlik töötegija (E-P-ni) 25 EUR, palume 

teatada soovist tulla vabatahtlikuks 1 soodusajaks. 

II Soodusaeg (kuni 1 juulini) 


Üksikisik 50 EUR 
Perekond alates 3-st inimesest iga pereliige 45 EUR 


Pensionär ja noor alla 25a 45 EUR, alla 7a lapsed tasuta 
Ööbimine telgis 35 EUR Registreerimine on toimunud, 
kui kannate osamaksu Eesti Metodististi 
kiriku a/a-le 10052004731009 
Ja saadate e-kirja oma tulemise kohta 
suvekonverents(a)metodistikirik.ee 


Aira lapsed tasuta või helistate Marjana Luist 56601464 
(Muid soodustusi ei ole) 


Alates 1 juulist ning kohapeal 


Üksikisik 55 EUR 
Telgis 40 EUR 

